cyanic-selkie/wikianc huggingface dataset:
ബാംബ മുള്ളെർ
ആദ്യകാല ജീവിതം
ലുഡ്വിഗ് മുള്ളെർ എന്ന ജർമൻ ബാങ്കറുടെയും അബിസീനിയൻ കാമുകിയുടെയും മകളായി കെയ്റോയിലാണ് ബാംബ മുള്ളെറുടെ ജനനം. അബിസിനിയൻ വംശാവലിയിൽ യജമാനത്തിയെ സോഫിയ എന്ന് വിളിക്കപ്പെടുന്നു. അറബ് ഭാഷയിൽ ബാംബ എന്നാൽപിങ്ക് എന്നാണ്. മുമ്പ് നിയമപരമായി വേറേ വിവാഹം ചെയ്തിരുന്നതിനാൽ പിതാവ് ബാംബെയെ വളർത്താൻ കെയ്റോയിലെ മിഷണറിമാരെ ഏല്പിക്കുകയായിരുന്നു.മിഷണറിമാരുമായി എപ്പോഴും ബന്ധപ്പെടു കൊണ്ടിരുന്ന പിതാവ് ബാംബയുടെ വിദ്യാഭ്യാസത്തിലും മറ്റ് കാര്യങ്ങളിലും ശ്രദ്ധിച്ചിരുന്നു.
അവലംബം
വർഗ്ഗം:1848-ൽ ജനിച്ചവർ വർഗ്ഗം:1887-ൽ മരിച്ചവർ വർഗ്ഗം:ആഫ്രിക്കൻ വംശജരായ ജർമൻകാർ വർഗ്ഗം:ഇന്ത്യൻ രാജവംശജരായ സ്ത്രീകൾ
ഒ.പി. ശർമ്മ (ഫോട്ടോഗ്രാഫർ)
ദില്ലി ആസ്ഥാനമായി പ്രവർത്തിക്കുന്ന ഇന്ത്യൻ ഫോട്ടോഗ്രാഫറാണ് '''ഒ.പി. ശർമ്മ'''. ഇപ്പോൾ അദ്ദേഹം ത്രിവേണി കല സംഘം ഫോട്ടോഗ്രാഫി വിഭാഗം തലവനാണ്. നേരത്തെ മോഡേൺ സ്കൂളിൽ വർഷങ്ങളോളം ഫോട്ടോഗ്രാഫി പഠിപ്പിച്ചിരുന്നു. അദ്ദേഹത്തിന്റെ ഫോട്ടോകൾ ഇന്ത്യയിലും മറ്റ് രാജ്യങ്ങളിലും വ്യാപകമായി പ്രദർശിപ്പിച്ചിട്ടുണ്ട്. നിരവധി അവാർഡുകളും ബഹുമതികളും അദ്ദേഹം നേടിയിട്ടുണ്ട്. ഓഗസ്റ്റ് 19 ലോക ഫോട്ടോഗ്രാഫി ദിനമായി ആചരിക്കാൻ അന്താരാഷ്ട്ര ഫോട്ടോഗ്രാഫി സമൂഹത്തെ അണിനിരത്തിയതിന്റെ ബഹുമതിയും അദ്ദേഹത്തിനുണ്ട്.
മുൻകാലജീവിതം
ഒ പി ശർമ ആഗ്രയിലാണ് ജനിച്ച് വളർന്നത്. ലഖ്‌നൗവിലെ ക്രിസ്ത്യൻ കോളേജിൽ നിന്ന് പഠിച്ച അദ്ദേഹം ലഖ്‌നൗ സർവകലാശാലയിൽ നിന്ന് ശാസ്ത്രത്തിൽ ബിരുദം നേടി. ലഖ്‌നൗവിലാണ് ഫോട്ടോഗ്രാഫർ എന്ന നിലയിലുള്ള തന്റെ കഴിവ് തിരിച്ചറിഞ്ഞത്. ലഖ്‌നൗ സർവകലാശാലയിലെ ഭൗതികശാസ്ത്ര വിഭാഗം മേധാവി ഡാർക്ക്‌റൂം തന്റെ അധീനതയിൽ വെച്ചു, അതിനെത്തുടർന്ന് നെഗറ്റീവിന്റെ തികഞ്ഞ തനിപ്പകർപ്പായ ഒരു പ്രിന്റ് എങ്ങനെ നേടാമെന്ന് ശർമ്മ സ്വയം പഠിക്കുകയാണ് ഉണ്ടായത്.
ഔദ്യോഗികജീവിതം
1958 ൽ ദില്ലിയിലേക്ക് മാറിയ ശർമ്മ മോഡേൺ സ്കൂളിൽ ഫോട്ടോഗ്രാഫി അദ്ധ്യാപകനായി ഔദ്യോഗിക ജീവിതം ആരംഭിച്ചു. 1980 ൽ അദ്ദേഹം ത്രിവേണി കലാ സംഘത്തിൽ (ടി കെ എസ്) അദ്ധ്യാപനം ആരംഭിച്ചു, അവിടെ ആഴ്ചയിൽ മൂന്ന് തവണ അദ്ദേഹത്തിന്റെ ഫോട്ടോഗ്രാഫി ക്ലാസുകൾ തുടരുന്നുണ്ട്. പിന്നീട് പ്രൊഫഷണൽ ഫോട്ടോഗ്രാഫർമാരായി മാറിയ നിരവധി ആളുകൾ, മോഡേൺ, ടി‌കെ‌എസ് എന്നിവിടങ്ങളിൽ അദ്ദേഹത്തിൻ്റെ വിദ്യാർഥികൾ ആയിരുന്നവരാണ്. സാദിയ കൊച്ചാർ, വിക്കി റോയ് എന്നിവർ അവരിലെ പ്രശക്തരാണ്.
1970 കളിൽ ഹിന്ദി ചലച്ചിത്രമേഖലയിലും ശർമ്മ പ്രവർത്തിച്ചിരുന്നു. ചുപ റുസ്തം, ദോ ബൂണ്ട് പാനി, സിദ്ധാർത്ഥ, ശാലിമാർ തുടങ്ങി നിരവധി ചിത്രങ്ങളുടെ സ്റ്റിൽ ഫോട്ടോഗ്രാഫി അദ്ദേഹം ചെയ്തു.
ലോക ഫോട്ടോഗ്രഫി ദിനം
ഫോട്ടോഗ്രാഫിയുടെ ജനനത്തെ അനുസ്മരിപ്പിക്കുന്നതിന് ഒരു ദിവസം എന്ന ആശയം ശർമ ആദ്യമായി അവതരിപ്പിക്കുന്നത് 1988 ൽ ആണ്. ഒരു അഭിമുഖത്തിൽ അദ്ദേഹം പറയുന്നത്: "... ഫോട്ടോഗ്രാഫിയുടെ ചരിത്രം രേഖപ്പെടുത്തിയ വിവിധ പ്രസിദ്ധീകരണങ്ങളിൽ, ഞാൻ ഈ തീയതി കണ്ടു. 1839 ഓഗസ്റ്റ് 19. ഫോട്ടോഗ്രാഫിയുടെ 'ഡാഗുറോടൈപ്പ്' പ്രക്രിയയുടെ കണ്ടുപിടുത്തം 'ലോകത്തിന് സൌജന്യ സമ്മാനമായി' അന്നത്തെ ഫ്രഞ്ച് സർക്കാർ പ്രഖ്യാപിച്ച തീയതിയായി ഇത് രേഖപ്പെടുത്തിയിട്ടുണ്ട്."
ശർമ്മ പിന്നീട് ഇന്ത്യയിലെയും വിദേശത്തെയും ഫോട്ടോഗ്രാഫി കമ്മ്യൂണിറ്റിയിൽ ഈ ആശയം പ്രചരിപ്പിച്ചു. ലോക ഫോട്ടോഗ്രഫി ദിനത്തിന്റെ ആദ്യത്തെ ആചരണം 1991 ൽ നടത്തിയത് ശർമ്മ തന്നെ സ്ഥാപിച്ച ഇന്ത്യൻ ഇന്റർനാഷണൽ ഫോട്ടോഗ്രാഫിക് കൗൺസിൽ ആണ്. തുടർന്ന്, ഫോട്ടോഗ്രാഫിക് സൊസൈറ്റി ഓഫ് അമേരിക്കയെയും, റോയൽ ഫോട്ടോഗ്രാഫിക് സൊസൈറ്റി ഓഫ് ഗ്രേറ്റ് ബ്രിട്ടനെയും ഇതിൽ ചേരാൻ പ്രേരിപ്പിക്കാൻ ശർമ്മയ്ക്ക് കഴിഞ്ഞു. ഇപ്പോൾ, ഓഗസ്റ്റ് 19 ലോകമെമ്പാടും ലോക ഫോട്ടോഗ്രഫി ദിനമായി ആചരിക്കുന്നുണ്ട്.
അവാർഡുകളും ബഹുമതികളും
എക്സിബിഷനുകളിലും മത്സരങ്ങളിലുമായി ശർമ്മയുടെ ഫോട്ടോകൾക്ക് അറുനൂറോളം അവാർഡുകൾ ലഭിച്ചിട്ടുണ്ട്.
പുറം കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇന്ത്യക്കാരായ ഫോട്ടോഗ്രാഫർമാർ
പെപ്പർ റിസർച്ച് സ്റ്റേഷൻ, പന്നിയൂർ
കേരള അഗ്രികൾച്ചറൽ യൂണിവേഴ്സിറ്റിയുടെ കീഴിൽ കണ്ണൂരിലെ പന്നിയൂരിലുള്ള കുരുമുളക് ഗവേഷണകേന്ദ്രമാണ് പെപ്പർ റിസർച്ച് സ്റ്റേഷൻ (പിആർഎസ്), പന്നിയൂർ.
പുറംകണ്ണികൾ
വർഗ്ഗം:ഗവേഷണസ്ഥാപനങ്ങൾ
വൈറ്റ് ബൂട്ട്സ്
നോയൽ സ്ട്രീറ്റ്ഫീൽഡ് എഴുതിയ കുട്ടികളുടെ നോവലാണ് വൈറ്റ് ബൂട്ട്സ്. 1951-ൽ കോളിൻസിന്റെ പ്രസാധകരാണ് ഇത് ആദ്യമായി പ്രസിദ്ധീകരിച്ചത്. യുഎസിൽ 1951-ൽ ഈ പുസ്തകം സ്കേറ്റിംഗ് ഷൂസ് എന്ന പേരിൽ പ്രസിദ്ധീകരിച്ചു. ഐസ് സ്കേറ്റിംഗിന്റെ ഫലമായി കണ്ടുമുട്ടുന്ന ഒരു പാവപ്പെട്ട പെൺകുട്ടിയുടെയും ധനികയായ പെൺകുട്ടിയുടെയും കഥയാണ് വൈറ്റ് ബൂട്ട്സ് പറയുന്നത്. ഇത് അവരുടെ നിസ്സന്ദേഹമായ സൗഹൃദത്തിന്റെ കഥയാണ്.
അവലംബം
വർഗ്ഗം:കുട്ടികൾക്കുള്ള പുസ്തകങ്ങൾ
ഡൽഹി മയൂർ വിഹാർ ഉത്തര ഗുരുവായൂരപ്പൻ ക്ഷേത്രം
ഭാരതത്തിന്റെ തലസ്ഥാനമായ ഡൽഹി നഗരത്തിന്റെ കിഴക്കേ അതിരായ മയൂർ വിഹാറിൽ, യമുനാനദിയുടെ കരയിൽ നിന്ന് അല്പം കിഴക്കുമാറി, പ്രകൃതിരമണീയമായ അന്തരീക്ഷത്തിൽ സ്ഥിതിചെയ്യുന്ന ഒരു ക്ഷേത്രമാണ് ഉത്തര ഗുരുവായൂരപ്പൻ ക്ഷേത്രം. വിശ്വപ്രസിദ്ധമായ ഗുരുവായൂർ ക്ഷേത്രത്തിന്റെ അതേ മാതൃകയിൽ പണികഴിപ്പിച്ചിരിയ്ക്കുന്ന ഈ ക്ഷേത്രത്തിലെ മുഖ്യപ്രതിഷ്ഠ, കേരളീയ ഹൈന്ദവരുടെ പ്രധാന ആരാധനാമൂർത്തികളിലൊരാളായ ശ്രീഗുരുവായൂരപ്പൻ തന്നെയാണ്. കൂടാതെ, ഉപദേവതകളായി ഗണപതി, ചോറ്റാനിക്കര ഭഗവതി, ശിവൻ, അയ്യപ്പൻ, നാഗദൈവങ്ങൾ എന്നിവർക്കും പ്രതിഷ്ഠകളുണ്ട്. ഗുരുവായൂർ ക്ഷേത്രത്തിന്റെ ഉത്തരദിക്കിൽ (വടക്ക്) സ്ഥിതിചെയ്യുന്ന ക്ഷേത്രമായതുകൊണ്ടാണ് ഇതിന് ഉത്തര ഗുരുവായൂരപ്പൻ ക്ഷേത്രം എന്ന പേരുവന്നത്. ഗുരുവായൂർ ക്ഷേത്രത്തിന്റെ അതേ മാതൃകയിൽ പണികഴിപ്പിച്ചതും അതേ പൂജാവിധികൾ പിന്തുടരുന്നതുമായ ഈ ക്ഷേത്രത്തിൽ, പക്ഷേ ഗുരുവായൂരിൽ നിന്ന് വ്യത്യസ്തമായി പടിഞ്ഞാറോട്ട് ദർശനമായാണ് പ്രതിഷ്ഠ നടത്തിയിരിയ്ക്കുന്നത്. ഡൽഹി മലയാളികളുടെ പ്രധാന ആരാധനാകേന്ദ്രങ്ങളിലൊന്നായ ഈ ക്ഷേത്രം, 1989-ലാണ് നിലവിൽ വന്നത്. ഇടവം മൂന്നിന് ആറാട്ട് വരുന്ന വിധത്തിൽ നടക്കുന്ന എട്ടുദിവസത്തെ കൊടിയേറ്റുത്സവമാണ് ക്ഷേത്രത്തിലുള്ളത്. കൂടാതെ, വൃശ്ചികമാസത്തിൽ ഗുരുവായൂർ ഏകാദശി, ചിങ്ങമാസത്തിൽ അഷ്ടമിരോഹിണി, മേടമാസത്തിൽ വിഷു, കുംഭമാസത്തിൽ ശിവരാത്രി, അതേ മാസത്തിൽ ചോറ്റാനിക്കര മകം തൊഴൽ, കന്നിമാസത്തിൽ നവരാത്രി, ചിങ്ങമാസത്തിൽ വിനായക ചതുർത്ഥി, മീനമാസത്തിൽ പങ്കുനി ഉത്രം തുടങ്ങിയ ദിവസങ്ങളും അതിവിശേഷമായി ആചരിച്ചുവരുന്നു. ആർഷ ധർമ്മ പരിഷദ് എന്ന സംഘടനയാണ് ക്ഷേത്രഭരണം നടത്തുന്നത്. നിരവധി ആദ്ധ്യാത്മിക-സാമൂഹിക പ്രവർത്തനങ്ങൾ ഈ സംഘടന നടത്തിവരുന്നുണ്ട്. ക്ഷേത്രത്തോടനുബന്ധിച്ച് ഒരു ഓഡിറ്റോറിയവും ആശുപത്രിയും മറ്റ് സൗകര്യങ്ങളുമെല്ലാമുണ്ട്.
ചരിത്രം
സ്വാതന്ത്ര്യപ്രാപ്തിയ്ക്കുശേഷം ഡൽഹി രാജ്യത്തിന്റെ വിവിധ ഭാഗങ്ങളിൽ നിന്നുള്ള ജനങ്ങളുടെ താമസകേന്ദ്രമായി. സർക്കാർ ജോലിക്കാരും അല്ലാത്തവരുമായി നിരവധി ആളുകളാണ് ഡൽഹിയിലേയ്ക്ക് കുടിയേറിപ്പാർത്തത്. ഓരോ ജനവിഭാഗവും തങ്ങളുടേതായ ആരാധനാമൂർത്തികൾക്ക് ക്ഷേത്രങ്ങൾ പണിയുകയും, അതാത് നാടുകളിൽ നിലവിലുള്ള രീതിയിൽ പൂജകൾ നടത്താൻ തുടങ്ങുകയും ചെയ്തു. അവരിൽ ധാരാളം മലയാളികളുമുണ്ടായിരുന്നു. അവരിൽ ഹിന്ദുമതവിശ്വാസികളുടെ ഒരു സ്വപ്നമായിരുന്നു തങ്ങളുടെ ഇഷ്ടദേവനായ ഗുരുവായൂരപ്പന്നായി ഒരു ക്ഷേത്രം പണിയുക എന്നത്. അതനുസരിച്ച് 1975-ൽ ഗുരുവായൂരപ്പക്ഷേത്രനിർമ്മാണത്തിനായി ഒരു കമ്മിറ്റി രൂപം കൊള്ളുകയുണ്ടായി. ആദ്യം ക്ഷേത്രത്തിനുള്ള ഒരു സ്ഥലം നോക്കിയപ്പോൾ അവർ കണ്ടെത്തിയത്, ഡൽഹിയുടെ പടിഞ്ഞാറുഭാഗത്തുള്ള ജനക്പുരി എന്ന സ്ഥലമാണ്. എന്നാൽ, നിരവധി നിയമതടസ്സങ്ങൾ ആ സ്ഥലവുമായി ബന്ധപ്പെട്ടുണ്ടാകുകയും അതേത്തുടർന്ന് ക്ഷേത്രം. തുടർന്ന് ദേവപ്രശ്നം വച്ചുനോക്കിയപ്പോൾ കണ്ടെത്തിയത് യമുനാനദിയുടെ തീരത്തുമാത്രമേ ഈ ക്ഷേത്രം പണിയാൻ സാധിയ്ക്കൂ എന്നാണ്. അതനുസരിച്ചാണ് നിലവിൽ ക്ഷേത്രമിരിയ്ക്കുന്ന സ്ഥലം കണ്ടെത്തിയതും ക്ഷേത്രനിർമ്മാണം തുടങ്ങിയതും. 1986 ഒക്ടോബർ രണ്ടിന് കാഞ്ചി കാമകോടിപീഠം മഠാധിപതിയായിരുന്ന ജയേന്ദ്ര സരസ്വതി സ്വാമികൾ ക്ഷേത്രത്തിന്റെ ശിലാസ്ഥാപനം നടത്തി. രണ്ടര വർഷം നീണ്ടുനിന്ന അധ്വാനത്തിനൊടുവിൽ ക്ഷേത്രനിർമ്മാണം പൂർത്തിയാകുകയും 1989 മേയ് 17-ന് ഇടവമാസത്തിലെ അത്തം നക്ഷത്രത്തിൽ പ്രതിഷ്ഠ നടക്കുകയും ചെയ്തു. കേരളത്തിലെ പ്രസിദ്ധ താന്ത്രികകുടുംബങ്ങളിലൊന്നായ തൃപ്പൂണിത്തുറ പുലിയന്നൂർ മനയിലെ അനുജൻ നമ്പൂതിരിപ്പാടാണ് പ്രതിഷ്ഠ നിർവഹിച്ചത്. പിന്നീട് പല കാലഘട്ടങ്ങളിലായി ഉപദേവതകൾക്കും പ്രതിഷ്ഠകൾ നടത്തുകയുണ്ടായി.
ക്ഷേത്രപരിസരവും മതിലകവും
മയൂർ വിഹാർ ദേശത്തിന്റെ ഒത്ത നടുക്ക്, സഹകൃത മാർഗ്ഗ് എന്ന റോഡിന്റെ വശത്തായാണ് ക്ഷേത്രം സ്ഥിതിചെയ്യുന്നത്. പടിഞ്ഞാറോട്ടാണ് ക്ഷേത്രദർശനം. ഡൽഹി മെട്രോയിലെ മയൂർ വിഹാർ ഫേസ്-1 സ്റ്റേഷൻ, ബസ് സ്റ്റോപ്പ്, സർവോദയ വിദ്യാലയ, ശ്രീകൃഷ്ണ ആശുപത്രി തുടങ്ങി നിരവധി സൗകര്യങ്ങൾ ക്ഷേത്രപരിസരത്ത് നൂറുമീറ്റർ ചുറ്റളവിലായി നിലകൊള്ളുന്നു. ക്ഷേത്രത്തിൽ നിന്ന് അല്പം മാറി യമുനാനദിയൊഴുകുന്നു. ഇവിടെയാണ് ആദ്യകാലത്ത് ഭഗവാന്റെ ആറാട്ട് നടത്തിയിരുന്നത്. പിന്നീട് യമുനാനദിയിൽ മാലിന്യം കൂടിയപ്പോൾ പ്രത്യേകമായി ക്ഷേത്രക്കുളം നിർമ്മിച്ച് അവിടെയായി ആറാട്ട്. ക്ഷേത്രത്തിന് പടിഞ്ഞാറും കിഴക്കും ഭാഗങ്ങളിൽ വലിയ ഗോപുരങ്ങൾ പണിതിട്ടുണ്ട്. അവയിൽ പടിഞ്ഞാറേ ഗോപുരത്തിനാണ് ഉയരം കൂടുതൽ. മൂന്നുനിലകളോടുകൂടിയ പടിഞ്ഞാറേ ഗോപുരം, ക്ഷേത്രത്തിന്റെ പ്രൗഢി വിളിച്ചറിയിച്ചുകൊണ്ട് നിലകൊള്ളുന്നു. കിഴക്കേ ഗോപുരത്തിന്റെ ഇരുവശവും അർജ്ജുനന് വിശ്വരൂപം കാണിച്ചുകൊടുക്കുന്ന ശ്രീകൃഷ്ണന്റെയും നടരാജമൂർത്തിയായ ശിവന്റെയും ചുവർച്ചിത്രങ്ങൾ വരച്ചുചേർത്തിട്ടുണ്ട്. ഇതിനടുത്താണ് ക്ഷേത്രക്കുളം പണിതിരിയ്ക്കുന്നത്. ഗുരുവായൂരിലെ രുദ്രതീർത്ഥക്കുളം പോലെ അതിവിശാലമായ ഒരു കുളമല്ല ഇവിടെയെങ്കിലും അവിടെയുള്ള പോലെ കാളിയമർദ്ദനം നടത്തുന്ന കൃഷ്ണന്റെ ഒരു രൂപം ഇവിടെ കൊത്തിവച്ചിരിയ്ക്കുന്നത് കാണാം. ഇവിടെയാണ് ഉത്സവക്കാലത്ത് ഭഗവാന്റെ ആറാട്ടും. ക്ഷേത്രത്തിന്റെ മുന്നിൽ തെക്കുഭാഗത്ത് ക്ഷേത്രം വക ഓഡിറ്റോറിയം പണിതിട്ടുണ്ട്. പാഞ്ചജന്യം എന്നു പേരിട്ട ഈ ഓഡിറ്റോറിയത്തിൽ നിരവധി പരിപാടികൾ നടക്കാറുണ്ട്. പടിഞ്ഞാറുഭാഗത്തെ വാതിലിൽ ദശാവതാരരൂപങ്ങൾ കൊത്തിവച്ചിട്ടുണ്ട്. ഇവയെ വന്ദിച്ചാണ് ഭക്തർ അകത്തുകടക്കുക.
നാലമ്പലം
വർഗ്ഗം:കേരളത്തിന് പുറത്തുള്ള മലയാളിക്ഷേത്രങ്ങൾ വർഗ്ഗം:ഡൽഹിയിലെ മഹാവിഷ്ണുക്ഷേത്രങ്ങൾ
ഒപ്പിസ്തകോമിഡേ
കോഴിയെ പോലുള്ള പക്ഷികൾ ഉൾപ്പെടുന്ന ഗാലിഫോർമീസ് പക്ഷി ഗോത്രത്തിലെ ഒരു കുടുംബമാണു് ഒപ്പിസ്തകോമിഡേ. ഈ കുടുബത്തിലെ ഒരേയൊരു സ്പീഷീസാണ് ഹോറ്റ്സിൻ.
ഫൈലോജനി
2014--ൽ മേയർ & ഡി പീറ്റരിയുടെ പ്രവർത്തനത്തെ അടിസ്ഥാനമാക്കി.
അവലംബം
വർഗ്ഗം:ബ്രസീലിലെ പക്ഷികൾ വർഗ്ഗം:വെനിസ്വേലയിലെ പക്ഷികൾ വർഗ്ഗം:കൊളംബിയയിലെ പക്ഷികൾ വർഗ്ഗം:ഇക്വഡോറിലെ പക്ഷികൾ വർഗ്ഗം:പെറുവിലെ പക്ഷികൾ വർഗ്ഗം:ബൊളീവിയയിലെ പക്ഷികൾ വർഗ്ഗം:തെക്കേ അമേരിക്കയിലെ പക്ഷികൾ വർഗ്ഗം:ഫ്രഞ്ച് ഗയാനയിലെ പക്ഷികൾ വർഗ്ഗം:ഗയാനയിലെ പക്ഷികൾ വർഗ്ഗം:സുരിനാമിലെ പക്ഷികൾ വർഗ്ഗം:സജീവ ഫോസിലുകൾ
ദഹിസർ നദി
മുംബൈയുടെ പ്രാന്തപ്രദേശമായ ദഹിസറിലൂടെ കടന്നുപോകുന്ന, സാൽസെറ്റ് ദ്വീപിലെ ഒരു നദിയാണ് ദാഹിസർ നദി. നഗരത്തിന്റെ വടക്കു ഭാഗത്തുള്ള സഞ്ജയ് ഗാന്ധി നാഷണൽ പാർക്കിലെ തുളസി തടാകത്തിലാണ് ഇത് ഉത്ഭവിക്കുന്നത്. ദേശീയോദ്യാനം കടന്ന് ശ്രീകൃഷ്ണ നഗർ, ദൗലത്ത് നഗർ, ലെപ്രസി കോളനി, കന്ദർ പാഡ, സഞ്ജയ് നഗർ, ദഹിസർ ഗാവോഠാൻ എന്നിവിടങ്ങളിലൂടെ മൊത്തം 12 കിലോമീറ്റർ ദൂരം നദി ഒഴുകുന്നു. ഒടുവിൽ മനോരി ക്രീക്കിലെത്തി അറബിക്കടലിൽ ചേരുന്നു, ഇതിന്റെ വൃഷ്ടിപ്രദേശത്തിന്റെ ആകെ വിസ്തീർണ്ണം 3488 ഹെക്ടറാണ്.
ഒരുകാലത്ത് മനോഹരമായിരുന്ന ഈ നദിയുടെ പരിസരങ്ങളിൽ ഹിന്ദി സിനിമകളുടെ ചിത്രീകരണം നടക്കാറുണ്ടായിരുന്നു. 1960 കളുടെ അവസാനം വരെ ഈ നദിയിൽ മുതലകൾ വസിക്കുന്നതായി കാണപ്പെട്ടു. വ്യാവസായിക മാലിന്യങ്ങൾ, ചേരികളിൽ നിന്നുള്ള മലിനജലം എന്നിവ മൂലം നദി ഇന്നു മലിനീകരിക്കപ്പെട്ട നിലയിലാണ്. ചെളി, അവശിഷ്ടങ്ങൾ, പ്ലാസ്റ്റിക് ബാഗുകൾ എന്നിവ അടിഞ്ഞുകൂടിയതിനാൽ അടുത്ത കാലത്തായി നദിയുടെ ആഴം കുറഞ്ഞു. നൂറിലധികം പേരുടെ ജീവൻ നഷ്ടപ്പെട്ട 2005 ലെ മഹാരാഷ്ട്ര വെള്ളപ്പൊക്കത്തിനുശേഷം, നദി വൃത്തിയാക്കാനും ഭാവിയിൽ ഉണ്ടാകുന്ന വെള്ളപ്പൊക്കം തടയാനും ബൃഹന്മുംബൈ മുനിസിപ്പൽ കോർപ്പറേഷൻ ഈ നദിയുടെ വീതികൂട്ടൽ പദ്ധതി ഏറ്റെടുത്തു. 2021-22 കാലയളവിലെ മഹാരാഷ്ട്ര സംസ്ഥാന ബഡ്ജറ്റിൽ ദഹിസർ, പൊയ്സർ, ഓഷിവാരാ നദികളുടെ പുനരുദ്ധീകരണത്തിനായി 1500 കോടി രൂപ വകയിരുത്തി.
അവലംബം
വർഗ്ഗം:മുംബൈയിലെ നദികൾ
ഫിലിപ്പൈൻ എയർലൈൻസ്
ചരിത്രം
ഫിലിപ്പൈൻ ഏരിയൽ ടാക്സി കമ്പനി ഇൻകോർപറേറ്റഡിന് (പിഎടിസിഒ) കത്ത്, ചരക്ക്, യാത്ര സേവനങ്ങൾ ആരംഭിക്കാനുള്ള അനുമതി 1935 നവംബർ 14-നു ഫിലിപ്പൈൻ കോൺഗ്രസ്‌ നൽകി. കമ്പനി മനില-ബഗിഒ, മനില-പരസൽ ഫ്ലൈറ്റുകൾ ആരംഭിച്ചു. എന്നാൽ ആറു വർഷത്തോളം യാത്രാ വിമാനങ്ങളുടെ കാര്യത്തിൽ കമ്പനി കാര്യമായ പ്രവർത്തനങ്ങൾ ഒന്നുംതന്നെ ആരംഭിച്ചില്ല.
1941 ഫെബ്രുവരി 26-നു, അന്നു കാലത്ത് ഫിലിപ്പൈൻസിലെ ഏറ്റവും പ്രധാനപ്പെട്ട വ്യവസായിയായ അന്ദ്രേസ് സോരിയനോ ജനറൽ മാനേജറും മുൻ സെനറ്റ് അംഗമായ രാമോൺ ഫെർണാണ്ടസ് ചെയർമാനും പ്രസിഡന്റുമായ ഫിലിപ്പൈൻ എയർലൈൻസ് ഐഎൻസി ഫിലിപ്പൈൻ ഏരിയൽ ടാക്സി കമ്പനി ഇൻകോർപറേറ്റഡിനെ സ്വന്തമാക്കി, അങ്ങനെ ഫിലിപ്പൈൻ എയർലൈൻസ് പിറന്നു.
1941 അവസാനം മുതൽ 1945 വരെ നടന്ന രണ്ടാം ലോക മഹായുദ്ധം കാരണം പിഎഎലിൻറെ സർവീസുകൾ തടസപ്പെട്ടു. എയർലൈനിൻറെ വിമാനങ്ങൾ യുദ്ധത്തിൻറെ ആവശ്യങ്ങൾക്കു വേണ്ടി ഉപയോഗിക്കേണ്ടി വന്നു. ഒരു വിമാനം വെടിവെച്ചു വീഴ്ത്തുകയും മറ്റൊന്ന് തകർക്കപ്പെടുകയും ചെയ്തു.
1946 ഫെബ്രുവരി 15-നു അഞ്ചു വർഷത്തെ ഇടവേളക്കു ശേഷം പിഎഎൽ പ്രവർത്തനങ്ങൾ പുനരാരംഭിച്ചു. 15 ആഭ്യന്തര ലക്ഷ്യസ്ഥാനങ്ങളിലേക്ക് 5 ഡഗ്ലസ് ഡിസി-3എസ് വിമാനങ്ങൾ ഉപയോഗിച്ചാണു സർവീസ് പുനരാരംഭിച്ചത്. ഫിലിപ്പൈൻ എയർലൈൻസ് ആദ്യത്തെ ആസ്ഥാനമായ മകത്തിയിലെ നീൽസൺ ഫീൽഡിലേക്ക് തിരിച്ചു പോയി. യുദ്ധത്തിൽ വലിയ രീതിയിൽ തകർന്നുപോയ എയർപോർട്ട് ഒരു മില്ല്യൺ പെസോസ് ചിലവഴിച്ചു പിഎഎൽ പുനനിർമിച്ചു. പിഎഎലിനു കീഴിലുള്ള മനില ഇന്റർനാഷണൽ എയർ ടെർമിനൽ ഐഎൻസി-യുടെ കീഴിലാണ് ഈ എയർപോർട്ട് പൂർണമായി പ്രവർത്തിക്കുന്നത്.
1951-ൽ കിൻസെ എന്ന് പേരുള്ള ഡിസി-3 വിമാനം പിഎഎൽ ജപ്പാൻ എയർലൈൻസിന് ലീസിനു നൽകി. ഇതുവഴി പിന്നീട് ജപ്പാൻ സ്വന്തം എയർലൈൻ ആരംഭിച്ചു. 1954 മാർച്ചിൽ യൂറോപ്പ്, ജപ്പാൻ, യുണൈറ്റഡ് സ്റ്റേറ്റ്സ് എന്നിവടങ്ങളിലേക്കുള്ള വിമാനങ്ങൾ ഫിലിപ്പൈൻ സർക്കാർ സസ്പെൻഡ് ചെയ്തു, എന്നാൽ അഞ്ചു വർഷങ്ങൾക്കു ശേഷം ഈ സർവീസുകൾ പുനരാരംഭിച്ചു. മൂന്ന് വർഷങ്ങൾക്കുള്ളിൽ ഹോങ്ങ് കോങ്ങ്, ബാങ്കോക്ക്‌, തായ്‌പെയ് എന്നിവടങ്ങളിലേക്ക് പിഎഎൽ കോൺവൈർ 340എസ് വിമാനങ്ങൾ ഉപയോഗിച്ചു സർവീസ് ആരംഭിച്ചു, പിന്നീട് വിക്കേർസ് വിസ്കൗണ്ട് 784 വിമാനങ്ങളിലേക്ക് മാറി.
1975-ൽ ഫിലിപ്പൈൻ എയർലൈൻസിൻറെ ആസ്ഥാനം മകത്തി സിറ്റിയിലെ പിഎഎൽ ബിൽഡിംഗിൽ ആയിരുന്നു.1979-ൻറെയും 1981-ൻറെയും ഇടയിൽ അന്നത്തെ പിഎഎൽ പ്രസിഡന്റ്‌ റോമൻ എ. ക്രൂസിൻറെ നേതൃത്വത്തിൽ കമ്പനി വിപുലീകരണത്തിൻറെ ഭാഗമായി വ്യോമയാന രംഗത്തിനു വേണ്ട വൻ പദ്ധതികൾ എംഐഎ-യുടെ ചുറ്റുഭാഗത്ത് ആരംഭിച്ചു.
കോഡ്ഷെയർ ധാരണകൾ
ഫിലിപ്പൈൻ എയർലൈൻസുമായി കോഡ്ഷെയർ ധാരണകളുള്ള എയർലൈനുകൾ ഇവയാണ് : ഓൾ നിപ്പോൺ എയർവേസ്, കാതായ്‌ പസിഫിക്ക്, എത്തിഹാദ് എയർവേസ്, ഗൾഫ്‌ എയർ, ഹവായിയൻ എയർലൈൻസ്, മലയ്ഷ്യ എയർലൈൻസ്, പിഎഎൽ എക്സ്പ്രസ്സ്‌, ടർകിഷ് എയർലൈൻസ്, വെസ്റ്റ് ജെറ്റ്.
ഫത്തേഗഡ് സിക്രി
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ഫത്തേഗഡ് സിക്രി. കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ഫത്തേഗഡ് സിക്രി സ്ഥിതിചെയ്യുന്നത്. ഫത്തേഗഡ് സിക്രി വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ഫത്തേഗഡ് സിക്രി ൽ 288 വീടുകൾ ഉണ്ട്. ആകെ ജനസംഖ്യ 1206 ആണ്. ഇതിൽ 557 പുരുഷന്മാരും 649 സ്ത്രീകളും ഉൾപ്പെടുന്നു. ഫത്തേഗഡ് സിക്രി ലെ സാക്ഷരതാ നിരക്ക് 68.49 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ഫത്തേഗഡ് സിക്രി ലെ 6 വയസ്സിനു താഴെയുള്ള കുട്ടികളുടെ എണ്ണം 157 ആണ്. ഇത് ഫത്തേഗഡ് സിക്രി ലെ ആകെ ജനസംഖ്യയുടെ 13.02 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 576 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 317 പുരുഷന്മാരും 259 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 83.68 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 20.83 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ഫത്തേഗഡ് സിക്രി ലെ 1 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
അയർക്കുന്നം ഗ്രാമപഞ്ചായത്ത്
കോട്ടയം ജില്ലയിലെ കോട്ടയം താലൂക്കിൽ പള്ളം ബ്ളോക്കിൽ അയർകുന്നം, മണർകാട് വില്ലേജുകൾ ഉൾപ്പെടുന്ന 30.7 ചതുരശ്ര കിലോമീറ്റർ വിസ്തീർണ്ണമുള്ള ഗ്രാമപഞ്ചായത്താണ് അയർകുന്നം ഗ്രാമപഞ്ചായത്ത്. ഈ ഗ്രാമപഞ്ചായത്ത് ഒരു സ്പെഷ്യൽ ഗ്രേഡ് പഞ്ചായത്താണ്.
വാർഡുകൾ
അയർക്കുന്നം ഗ്രാമപഞ്ചായത്തിലുൾപ്പെടുന്ന വാർഡുകളിവയാണ്
അവലംബം
വർഗ്ഗം: കോട്ടയം ജില്ലയിലെ ഗ്രാമപഞ്ചായത്തുകൾ
സ്റ്റിഫ് പേഴ്സൺ സിൻഡ്രോം
കാലക്രമേണ വഷളായി വരുന്ന പേശീ കാഠിന്യവും തളർച്ചയുമുണ്ടാക്കുന്ന ന്യൂറോളജിക്കൽ ഡിസോർഡറാണ് സ്റ്റിഫ്-പേഴ്സൺ സിൻഡ്രോം (എസ്.പി.എസ്). പ്രധാനമായും കൈകളെയും കാലുകളെയുമാണ് ഈ രോഗം ബാധിക്കുന്നത്. ശബ്ദം, സ്പർശനം, വികാരം എന്നിവയാൽ തളർച്ചക്ക് തുടക്കമാവുന്നതായി കാണുന്നു. നിൽക്കാനുള്ള ബുദ്ധിമുട്ട്, എല്ലുകളുടെ പൊട്ടൽ, ഇടക്കിടെയുള്ള വീഴ്ച എന്നീ പ്രയാസങ്ങൾ ഇതേ തുടർന്നുണ്ടാവുന്നു.
ഈ രോഗാവസ്ഥക്ക് പിന്നിലെ കാരണം ഒട്ടുമിക്ക ആളുകളിലും സ്ഥിരീകരിക്കാൻ കഴിയാറില്ല. ഓട്ടോഇമ്മ്യൂൺ സംവിധാനം ഇതിൽ പങ്കുവഹിക്കുന്നുണ്ടെന്നാണ് കരുതപ്പെടുന്നത്. ടൈപ്പ് 1 പ്രമേഹം തുടങ്ങിയ രോഗാവസ്ഥകളും ഇതുമായി ബന്ധപ്പെട്ടു കിടക്കുന്നു. ഒരു പാരനിയോപ്ലാസ്റ്റിൿ പ്രതിഭാസമായും സ്റ്റിഫ്-പേഴ്സൺ സിൻഡ്രോം അപൂർവ്വമായെങ്കിലും സംഭവിക്കാറുണ്ട്. രക്തത്തിലോ സെറിബ്രൽ സ്പൈനൽ ഫ്ലൂയിഡിലോ കാണപ്പെടുന്ന ഗ്ലുട്ടാമിക് ആസിഡ് ഡികാർബോക്സൈലാസിലെ ആന്റിബോഡികളുടെ ആധിക്യമാണ് ഈ രോഗാവസ്ഥ തിരിച്ചറിയാനായി സഹായിക്കുന്നത്. ഇലക്ട്രോമയോഗ്രഫിയും ഇതിനായി ഉപകാരപ്പെട്ടേക്കാം.
ഡയസെപാം, ബാക്ലോഫെൻ, ഗബാപെന്റിൻ എന്നീ മരുന്നുകൾ രോഗലക്ഷണങ്ങളെ ചികിത്സിക്കാനായി ഉപയോഗിക്കപ്പെടുന്നു. ഇൻട്രാവെനസ് ഇമ്മ്യൂണോഗ്ലോബുലിൻ, പ്ലാസ്മാഫെറേസിസ് എന്നിവയും ചികിത്സക്കായി ഉപയോഗിക്കാവുന്നതാണെങ്കിലും പലതരം ആരോഗ്യപ്രശ്നങ്ങൾ ചികിത്സകളുടെ അനന്തരഫലമായി ഉണ്ടായേക്കാം. ആയുർദൈർഘ്യം കുറയാനും സാധ്യതയുണ്ട്.
സെന്റ് ജോൺസ് കോളനി (ടെക്സസ്)
സ്കൂൾ
ലോക്‌ഹാർട്ട് സ്വതന്ത്ര സ്കൂൾ ഡിസ്ട്രിക്റ്റ് ആണ് കമ്മ്യൂണിറ്റിയുടെ സ്കൂൾ
എമിലി ലെഹ്മസ്
ലഘുചിത്രം|ബെർലിനിലെ എമിലി ലെഹ്‌മസിനും ഫ്രാൻസിസ്ക ടിബർട്ടിയസിനും വേണ്ടിയുള്ള മെമ്മോറിയൽ പ്ലേറ്റ് എമിലി ലെഹ്മസ് (30 ഓഗസ്റ്റ് 1841 - 17 ഒക്ടോബർ 1932) ഒരു ജർമ്മൻ വൈദ്യനായിരുന്നു. ഇംഗ്ലീഷ്:Emilie Lehmus. ബെർലിനിലെ ആദ്യത്തെ വനിതാ ഡോക്ടർ എന്നാണ് അവർ അറിയപ്പെടുന്നത്. അവർ ബെർലിനിൽ സ്ത്രീകൾക്കും കുട്ടികൾക്കുമായി ആദ്യത്തെ പോളിക്ലിനിക് സ്ഥാപിച്ചു..
ജർമ്മൻ ഗണിതശാസ്ത്രജ്ഞൻ സി.എൽ. ലെഹ്മസ് അവളുടെ അമ്മാവനും ജർമ്മൻ കവി ജോഹാൻ ആദം ലെഹ്മസ് (1707-1788) അവളുടെ മുത്തച്ഛനുമായിരുന്നു.
ജീവിതരേഖ
ജർമ്മനിയിലെ ഫുർത്തിൽ പാസ്റ്റർ ഫ്രെഡ്രിക്ക് ലെഹ്മസിന്റെ മകളായി ജനിച്ചു. ലെഹ്മസിനും അവളുടെ അഞ്ച് സഹോദരിമാർക്കും അക്കാലത്ത് സ്ത്രീകൾക്ക് അസാധാരണമായിരുന്ന ഉന്നത വിദ്യാഭ്യാസം ലഭിച്ചിരുന്നു. ഭാഷാ അദ്ധ്യാപികയാകാൻ പാരീസിലെ സ്കൂൾ പഠനം പൂർത്തിയാക്കിയ ശേഷം, ലെഹ്മസ് ഫൂർത്തിലെ മരിയൻസ്റ്റിഫ്റ്റിൽ അദ്ധ്യാപനം.
എമിലിയെ ജർമ്മൻ വനിതാ ദന്തഡോക്ടറായ ഹെൻറിറ്റ് ഹിർഷ്ഫീൽഡ്-ടിബുർട്ടിയസിന് പരിചയപ്പെടുത്തിയ അവളുടെ സഹോദരി സൂറിച്ചിൽ മെഡിസിൻ പഠിക്കാൻ എമിലിയെ പ്രേരിപ്പിച്ചു. പുരുഷ ഡോക്ടർമാരാൽ പരിശോധിക്കപ്പെടാൻ പലപ്പോഴും ഭയപ്പെടുന്ന സ്ത്രീകളെ സഹായിക്കാൻ എമിലി വൈദ്യശാസ്ത്രം, പ്രത്യേകിച്ച് ഗൈനക്കോളജി പഠനവിഷയമായി തിരഞ്ഞെടുത്തു.
എമിലി 1870-ൽ ഡോക്ടറേറ്റ് നേടി, സ്വിസ് സർവകലാശാലയിൽ നിന്ന് മെഡിക്കൽ ബിരുദം നേടുന്ന ആദ്യത്തെ ജർമ്മൻ വനിതയായി. 1864 മുതൽ സ്ത്രീകൾക്ക് അവിടെ പ്രഭാഷണങ്ങളിൽ പങ്കെടുക്കാൻ അനുവാദമുണ്ടായിരുന്നു, എന്നാൽ ഈ സമയം വരെ, വിദ്യാർത്ഥികളിൽ ഭൂരിഭാഗവും റഷ്യക്കാർ ആയിരുന്നു. അവളുടെ ക്ലാസ്സിൽ വേറെ എട്ട് സ്ത്രീകൾക്കൂടി ഉണ്ടായിരുന്നു. ഹെൻറിയെറ്റ് ഹിർഷ്‌ഫീൽഡ്-ടിബുർട്ടിയസിന്റെ ഭാര്യാസഹോദരി ഫ്രാൻസിസ്ക ടിബുർട്ടിയസിനെ (1842-1927) പരിചയപ്പെടുന്നത് ഇവിടെ വെച്ചാണ്.
ഇസ്ലാമിക ഭീകരത
മതപരമായ പ്രചോദനത്താൽ പ്രകോപിതരായ ഇസ്ലാമിസ്റ്റ് സംഘടനകൾ പൗരസമൂഹത്തിനെതിരെ നടത്തുന്ന അക്രമപ്രവർത്തനങ്ങളാണ് ഇസ്ലാമിക ഭീകരപ്രവർത്തനം എന്നറിയപ്പെടുന്നത്.
ഇന്ത്യ, ഇറാഖ്, അഫ്ഗാനിസ്ഥാൻ, നൈജീരിയ, പാക്കിസ്ഥാൻ, യെമൻ, സിറിയ എന്നിവിടങ്ങളിലാണ് ഇസ്ലാമിക ഭീകരത മൂലമുണ്ടായ ഏറ്റവും വലിയ ആക്രമണങ്ങളും കൂടുതൽ മരണങ്ങളും സംഭവിച്ചത്. 2016-ലെ ആഗോള തീവ്രവാദ സൂചിക പ്രകാരം 2015-ൽ, ഐസിസ്, ബോക്കോ ഹറാം, താലിബാൻ, അൽ-ഖ്വൊയ്ദ എന്നീ നാല് ഇസ്ലാമിക തീവ്രവാദ ഗ്രൂപ്പുകളാണ് 74 ശതമാനത്തോളം ഇസ്ലാമിക ഭീകരവാദത്തിൽ നിന്നുള്ള മരണങ്ങൾക്ക് കാരണമായത്. ആഗോളതലത്തിൽ ഏകദേശം 2000 മുതൽ ഈ സംഭവങ്ങൾ നടന്നിട്ടുണ്ട്. ഇത് ആഫ്രിക്കയിലെയും ഏഷ്യയിലെയും മുസ്ലീം ഭൂരിപക്ഷ പ്രദേശങ്ങളോടൊപ്പം ഇന്ത്യ, അമേരിക്ക, യുണൈറ്റഡ് കിംഗ്ഡം, ഫ്രാൻസ്, ജർമ്മനി, സ്പെയിൻ, ബെൽജിയം, സ്വീഡൻ, റഷ്യ, ഓസ്‌ട്രേലിയ, കാനഡ, ശ്രീലങ്ക, ഇസ്രായേൽ, ചൈന, ഫിലിപ്പീൻസ് തുടങ്ങിയ മുസ്ലീം ഇതര ഭൂരിപക്ഷമുള്ള പ്രദേശങ്ങളെയും ബാധിക്കുന്നു. ഇത്തരം ആക്രമണങ്ങൾ മുസ്‌ലിങ്ങളെയും അമുസ്‌ലിങ്ങളെയും ലക്ഷ്യം വച്ചിട്ടുണ്ടെങ്കിലും ഭൂരിപക്ഷവും മുസ്‌ലിംകളെ ബാധിക്കുന്നു. തട്ടികൊണ്ടുപോകൽ, മനുഷ്യ ബോംബായി മാറി നിരപരാധികളടക്കമുള്ളവരെ കൂട്ടക്കൊല ചെയ്യൽ, സ്കൂൾ ബസ്സ് ആക്രമിക്കൽ, വിമാനങ്ങൾ തട്ടിയെടുക്കൽ, ഇന്റർനെറ്റിലൂടെ പുതിയ അനുയായികളെ ചേർക്കൽ എന്നിവയെല്ലാം ഇവരുടെ മുഖ്യ പ്രവർത്തികളാണ്.
ഇസ്ലാമിക തീവ്രവാദ സംഘടനയായ ലഷ്കർ-ഇ-ത്വയ്യിബ ഇന്ത്യയും ഇസ്രയേലും അവരുടെ മുഖ്യ ശത്രുക്കളായി കണകാക്കുന്നു.
ഭീകരാക്രമണങ്ങൾ
ഇസ്രയേലിലെ ഒരു സ്കൂൾ ബസ്സിൽ പോപ്പുലർ ഫ്രന്റ് ഫോർ ദ ലിബറേഷൻ ഓഫ് പലസ്തീൻ- ജെനറൽ കമാന്റ് എന്ന സംഘടന നടത്തിയ ആക്രമണമാണ് ഇത്. 9 കുഞ്ഞുങ്ങളടക്കം 12 പേർ മരിക്കുകയും 25 പേർക്ക് പരിക്കേൽക്കുകയും ചെയ്തു.
2001 ഇന്ത്യൻ പാർലമെന്റ് ആക്രമണം ലഷ്കർ-ഇ-ത്വയ്യിബ, ജെയ്‌ഷ്-ഇ-മുഹമ്മദ് എന്നീ തീവ്രവാദ സംഘടനകൾ സംയുക്തമായി ഇന്ത്യൻ പാർലമെന്റ് മന്ദിരത്തിനു നേരെ നടത്തിയ ആക്രമണമാണ്. അഞ്ച് തീവ്രവാദികളടക്കം 12 പേരുടെ മരണത്തിനു കാരണമായി ഈ ആക്രമണം.
റാഞ്ചിയെടുത്ത യാത്രാവിമാനങ്ങൾ ഉപയോഗിച്ച്‌ അമേരിക്കയിലെ ന്യൂയോർക്ക്‌ നഗരത്തിലുള്ള ലോകവ്യാപാരകേന്ദ്രം, വിർജീനിയയിൽ ഉള്ള പ്രതിരോധ വകുപ്പ്‌ ആസ്ഥാനം എന്നിവിടങ്ങളിലാണ്‌ അൽഖാഇദ നടത്തിയ ആക്രമണം. 2500-ലധികം ആൾക്കാർ കൊല്ലപെട്ടു.
2007 നവംബർ 23-ന് ഉത്തർ‌പ്രദേശിലെ വാരണസിയിൽ നടന്ന ഭികരാക്രമണം. ഇന്ത്യൻ മുജാഹിദീൻ ഇതിന്റെ ഉത്തരവദിത്തം ഏറ്റെടുത്ത്.
2008 മേയ് 6-ന് രാജസ്ഥാൻ തലസ്ഥാനമായ ജയ്പൂറിൽ നടന്ന സ്‌ഫോടനപരമ്പര. ഇന്ത്യൻ മുജാഹിദീൻ ഇതിന്റെ പിന്നിൽ പ്രവർത്തിച്ചത്.
2008 ജൂലൈ 26 ഗുജറാത്തിലെ അഹമ്മദാബാദിൽ നടന്ന ബോംബ് സ്‌ഫോടനങ്ങൾ. ഇസ്ലാമിക ഭീകര പ്രസ്ഥാനമായ ഹർകത്-ഉൽ-ജിഹാദ്-എ-ഇസ്ലാമി ഇതിന്റെ ഉത്തരവാദിത്ത്വം ഏറ്റെടുത്തു.
2014 ഡിസംബർ 16൹ തഹ്രിൿ-ഏ-താലിബാൻ പാകിസ്താൻ എന്ന ഭീകരസംഘടനയിലെ അംഗങ്ങളായ ഒമ്പതു തീവ്രവാദികൾ പാകിസ്താനിലെ പെഷവാർ നഗരത്തിലെ ആർമി പബ്ലിൿ സ്കൂളിനു നേരെ ആക്രമണം ചെയ്തു. ആക്രമണത്തിൽ 132 വിദ്യാർത്ഥികൾ അടക്കം 145 പേർ കൊല്ലപ്പെട്ടു.
ഇറാഖിലും സിറിയയിലും സ്വാധീനമുള്ള സ്വന്തമായി ഖിലാഫത്ത് (ഇസ്‌ലാമിക രാഷ്ട്രം) പ്രഖ്യാപിച്ച ഒരു സായുധ ജിഹാദി ഗ്രൂപ്പാണ് ഇസ്‌ലാമിക്ക് സ്റ്റേറ്റ് ഓഫ് ഇറാഖ് ആൻഡ് ലെവാന്റ്റ് (ഇറാഖിലും ഷാമിലുമുള്ള ഇസ്‌ലാമിക രാഷ്ട്രം).
അവലംബം
വർഗ്ഗം:ഭീകരത വർഗ്ഗം:മത മൗലികവാദം വർഗ്ഗം:ഇസ്ലാമിക തീവ്രവാദം
ഫ്രീ സോയിൽ പാർട്ടി
ഫ്രീ സോയിൽ പാർട്ടി അമേരിക്കൻ ഐക്യനാടുകളിൽ വളരെക്കുറച്ചുകാലം മാത്രം നിലനിന്നിരുന്നിരുന്ന ഒരു രാഷ്ട്രീയ പാർട്ടി. 1848 -1852 വരെയുള്ള പ്രസിഡന്റ് തെരഞ്ഞെടുപ്പുകളിൽ സജീവമായിരുന്ന ഈ രാഷ്ട്രീയ പാർട്ടി, ന്യൂയോർക്കിലെ ബഫാലോയിൽ രൂപം കൊണ്ടു. രണ്ട് പാർട്ടികൾക്ക് വ്യക്തമായ ശക്തിയുള്ള അമേരിക്കയിൽ ഒരു പ്രത്യേക വിഷയത്തെ മാത്രം മുൻനിർത്തി ശക്തി പ്രാപിച്ച പാർട്ടിയായിരുന്നു ഫ്രീ സോയിൽ പാർട്ടി. ന്യൂയോർക്ക് സംസ്ഥാനത്തിലായിരുന്നു അതിന് ഏറ്റവും ശക്തിയുണ്ടായിരുന്നത്. അടിമത്തം എന്ന ഒരു വിഷയത്തേ മാത്രം മുൻനിർത്തിയാണിത് പ്രവർത്തിച്ചത്. അന്നത്തെ അടിമത്തത്തിനെതിരായി പ്രവർത്തിച്ച ഡെമോക്രാറ്റിക് പാർട്ടിയിലെ അംഗങ്ങളായിരുന്നു ഈ പാർട്ടിയിൽ പ്രവർത്തിച്ചിരുന്നത്. ആഫ്രോ അമേരിക്കക്കാർക്കെതിരായ വിവേചനത്തിനെതിരായ നിയമങ്ങൾ മാറ്റാനായി അവർ പരിശ്രമിക്കുകയും വിജയിക്കുകയും ചെയ്തു.
നിലപാട്
ഫ്രീ സോയിൽ പാർട്ടിക്കാരുടെ സ്ഥാനാഥികൾ പ്രഖ്യാപിക്കുന്നത്: "നമ്മുടെ ബാനറിൽ നാം എഴുതിയിരിക്കുന്നത്, 'മണ്ണ് സ്വതന്ത്രമാക്കൂ, അഭിപ്രായപ്രകടന സ്വാതന്ത്ര്യം നൽകൂ, ജോലി സ്വതന്ത്രമാക്കൂ, മനുഷ്യരെ സ്വതന്ത്രമാക്കൂ.' നമ്മുടെ ജയം ഉണ്ടാകുന്നതുവരെ ഞങ്ങൾ സമരം ചെയ്തുകൊണ്ടേയിരിക്കും:,
കൂടുതൽ വായനയ്ക്
വർഗ്ഗം:രാഷ്ട്രീയപ്പാർട്ടികൾ - അപൂർണ്ണലേഖനങ്ങൾ
പ്രത്യേക ഇന്ത്യൻ ബ്യൂറോ
വലത്ത്‌|ലഘുചിത്രം|The director of the Special Bureau for India, and Secretary of State, Wilhelm Keppler, conveying "the greeting of German foreign minister [[യോഹിം ഫോൻ റിബൻത്രോപ്|Joachim Ribbentrop" at a function in Hotel Kaiserhof on 18 November 1943. The function was held to celebrate the formation in Singapore of the Provisional Government of Free India by Indian nationalist Subhas Chandra Bose, who had left Germany six months earlier.]] 1941-ലെ വസന്തകാലത്ത് നാസി ജർമ്മനിയിലെ വിദേശകാര്യ ഓഫീസിലെ ഇൻഫർമേഷൻ ഡിപ്പാർട്ട്മെന്റിൽ സോണ്ടെറെഫെരാറ്റ് ഇൻഡിൻ, ഇംഗ്ലീഷ് ഭാഷയിൽ പ്രത്യേക ബ്യൂറോ ഓഫ് ഇന്ത്യ, അഥവാ പ്രത്യേക ഇന്ത്യൻ ബ്യൂറോ എന്ന ഒരു വിഭാഗം അല്ലെങ്കിൽ ബ്യൂറോ സ്ഥാപിക്കുകയുണ്ടായി.   ജർമ്മനിയിൽ ആ വർഷത്തെ ഏപ്രിൽ മാസത്തിൽ തിരിച്ചെത്തിയ ഇന്ത്യൻ നേതാവായ സുഭാസ് ചന്ദ്ര ബോസ് എഴുതിയ ഒരു നിർദ്ദേശവും മെമ്മോറാണ്ടവും പ്രകാരമാണ് ഈ ബ്യൂറോ സ്ഥാപിച്ചത്.
കൂടുതൽ വായിക്കുക
വർഗ്ഗം:ഇന്ത്യൻ നാഷണൽ ആർമി വർഗ്ഗം:സുഭാസ് ചന്ദ്ര ബോസ്
ഫത്ഹുൽബാരി
ഫത്ഹ് അൽ ബാരി ഫി ശർഹ് സഹീഹ് അൽ-ബുഖാരി  ( സ്രഷ്ടാവിൻറെ വിജയം)എന്നത് പ്രശസ്ത ഹദീസ് പണ്ഡിതനായ ഇബിൻ ഹജർ അസ്ഖലാനിയുടെ കൃതിയാണ്. സ്വഹീഹുൽ ബുഖാരിയുടെ വ്യാഖ്യാനമാണ് ഈ കൃതി. 25 വർഷമെടുത്താണ് അസ്ഖലാനി തൻറെ ഈ കൃതി പൂർത്തിയാക്കിയത്.
അവലംബം
വർഗ്ഗം:ഇസ്ലാമിക ഗ്രന്ഥങ്ങൾ വർഗ്ഗം:ഹദീഥ് സമാഹാരങ്ങൾ
മലയാള വ്യാകരണ സിദ്ധാന്തങ്ങൾ
ഡോ.എൻ.കെ. മേരി രചിച്ച വ്യാകരണ സംബന്ധിയായ ഉപന്യാസ സമാഹാരമാണ് മലയാള വ്യാകരണ സിദ്ധാന്തങ്ങൾ കേരളപാണിനീയത്തിനുശേഷം. 2011 ലെ  കേരള സാഹിത്യ അക്കാദമിയുടെ ഐ.സി. ചാക്കോ എൻഡോവ്മെന്റ് അവാർഡ്   ഈ ഗ്രന്ഥത്തിനായിരുന്നു.
ഉള്ളടക്കം
കേരളപാണിനീയത്തിനുശേഷമുള്ള മലയാള വ്യാകരണപഠനങ്ങളെക്കുറിച്ച് പ്രതിപാദിക്കുന്ന ഒരു ഗ്രന്ഥമാണിത്. ധ്വനി വർണപഠനങ്ങളിൽ ആധുനിക ഭാഷാശാസ്ത്രം വളരെ പുരോഗമിച്ചിട്ടുണ്ട്. കേരളപാണിനീയത്തിനുശേഷം ആധുനിക ഭാഷാ ശാസ്ത്രത്തിൻറെ പിൻബലത്തിൽ മലയാള വ്യാകരണത്തിൽ ധാരാളം പഠനങ്ങൾ നടന്നിട്ടുണ്ട്. വർണവിഷയകമായി ഉണ്ടായിട്ടുള്ള ഈ പഠനങ്ങളെ ആധാരമാക്കി മലയാള വ്യാകരണത്തിൽ ധ്വനി തലത്തിലും വർണ്ണ തലത്തിലും വന്ന വികാസത്തെ ഈ പ്രബന്ധത്തിൽ വിലയിരുത്തുകയാണ് ഗ്രന്ഥകാരി.
അവലംബം
വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ച കൃതികൾ വർഗ്ഗം:വ്യാകരണഗ്രന്ഥങ്ങൾ
റോഡ് 77 (ഇറാൻ)
ഹാരാസ് റോഡ് എന്ന് അറിയപ്പെടുന്ന റോഡ് 77, ഇറാനിലെ തെഹ്റാനിൽ നിന്നുള്ള വടക്കൻ മലനിരകളിലേയും തെക്കൻ കാസ്പിയൻ കടലിലെ ഇറാനിയൻ തീരത്തിലേയും പ്രധാന റോഡുകളിലൊന്നാണ്. ദാമവന്ത് പർവ്വതത്തിൽ സ്ഥിതിചെയ്യുന്ന ലാർ അണക്കെട്ട്, ലാർ ദേശീയോദ്യാനം, എന്നിവയ്ക്ക് തൊട്ടരികിലൂടെ റോഡ് 77 കടന്നുപോകുന്നു.
ഇതും കാണുക
വർഗ്ഗം:ഇറാനിലെ റോഡുകൾ വർഗ്ഗം:ഇറാൻ
പാന്തം
ലഘുചിത്രം|പാന്തം കൊണ്ട് കെട്ടിയ തെങ്ങോലകൾ തെങ്ങോലയുടെ മദ്ധ്യഭാഗത്തുള്ള ഓലമടലിന്റെ പുറം‌പാളി മൂർച്ചയുള്ള കത്തിയോ കത്തിവാളൊ ഉപയോഗിച്ച് ചീന്തിയെടുക്കുന്ന ബലമുള്ള നാരിനെ പാന്തം അഥവാ വഴുക (മദ്ധ്യതിരുവിതാംകൂറിൽ) എന്ന് പറയുന്നു. വിറക്, ഓല എന്നിവ ഒന്നിച്ച്‌കെട്ടാൻ പാന്തം പ്രയോജനപ്പെടുന്നു. കൂടാതെ ഓലപ്പുര കെട്ടിമേയാനും ഓല ഉപയോഗിച്ചുള്ള പന്തൽ നിർമ്മാണത്തിനും പാന്തം ഉപയോഗിക്കാറുണ്ട്. സ്ഥലത്തിന്റെ അതിരിൽ മതിലിനുപകരം വേലികെട്ടാനായി മരങ്ങൾ കെട്ടിയോജിപ്പിക്കുന്നത് പാന്തം കൊണ്ടാണ്.
മറ്റ് ഉപയോഗങ്ങൾ
ലഘുചിത്രം|ഇടത്ത്‌|തെങ്ങോലയിൽ നിന്നുള്ള പാന്തം നല്ല ഉറപ്പും ബലവും ഉള്ള നാരാണ് പാന്തം.
പോയന്റ് അഡ്ഡിസ് മറൈൻ ദേശീയോദ്യാനം
പോയന്റ് അഡ്ഡിസ് മറൈൻ ദേശീയോദ്യാനം എന്നത് ആസ്ത്രേലിയയിലെ വിക്റ്റോറിയയിലെ സർഫ് കോസ്റ്റ് മേഖലയിൽ, ആംഗിൾസീയ്ക്കു സമീപത്തായി സ്ഥിതിചെയ്യുന്ന സംരക്ഷിതമായ തീരദേശദേശീയോദ്യാനമാണ്. 4,600 ഹെക്റ്റർ വ്യാപിച്ചുകിടക്കുന്ന ഈ ദേശീയോദ്യാനം ആംഗിൾസീയുടെ കിഴക്കായുള്ള സമുദ്രതീരത്തിലൂടെ പോയന്റ് അഡ്ഡിസിനു ചുറ്റി ബെൽസ് ബീച്ചിന്റെ കിഴക്കൻ അറ്റത്തേക്കും 3 നോട്ടിക്കൽ മൈൽ അകലെയുള്ള വിക്റ്റോറിയയുടെ സമുദ്ര അതിർത്തിവരെയും നീണ്ടുകിടക്കുന്നു.
അവലംബം
വർഗ്ഗം:ഐ.യു.സി.എൻ. വർഗ്ഗം II
റോബിൻ ബാനർജി
ഇന്ത്യൻ സംസ്ഥാനമായ അസമിലെ ഗോലാഘട്ടിൽ താമസിച്ചിരുന്ന വന്യജീവി വിദഗ്ധനും പരിസ്ഥിതി പ്രവർത്തകനും ചിത്രകാരനും ഫോട്ടോഗ്രാഫറും ഡോക്യുമെന്ററി ഫിലിം മേക്കറുമായിരുന്നു റോബിൻ ബാനർജി (12 ഓഗസ്റ്റ് 1908 - 6 ഓഗസ്റ്റ് 2003).
ജീവചരിത്രം
1908 ഓഗസ്റ്റ് 12 ന് പശ്ചിമ ബംഗാളിലെ ബഹരംപൂരിൽ ജനിച്ച റോബിൻ ബാനർജി പ്രാഥമിക വിദ്യാഭ്യാസം നേടിയത് ശാന്തിനികേതനിലാണ്. കൊൽക്കത്തയിലെ പ്രശസ്തമായ കൽക്കട്ട മെഡിക്കൽ കോളേജിലും പിന്നീട് ലിവർപൂളിലും (1934), എഡിൻബർഗിലും (1936) മെഡിക്കൽ വിദ്യാഭ്യാസം തുടർന്നു.
ബാനർജി 1937-ൽ ലിവർപൂളിൽ വച്ച് റോയൽ നേവിയിൽ ചേർന്നു. രണ്ടാം ലോകമഹായുദ്ധത്തിനുശേഷം, ബാനർജി ഇന്ത്യയിലേക്ക് മടങ്ങാൻ തീരുമാനിച്ചു. 1952-ൽ അദ്ദേഹം ഒരു സ്കോട്ടിഷ് ഡോക്ടറുടെ അടുത്ത് താമസക്കാരനായി അസം സന്ദർശിച്ചു. 1952-ൽ അദ്ദേഹം ആസാമിലെ ചബുവ ടീ എസ്റ്റേറ്റിൽ ചീഫ് മെഡിക്കൽ ഓഫീസറായി ചേർന്നു. പിന്നീട് ബൊക്കാഖാട്ടിലെ ധന്‌സിരി മെഡിക്കൽ അസോസിയേഷനിലേക്ക് ചീഫ് മെഡിക്കൽ ഓഫീസറായി മാറി.
1950-കളിൽ കാസിരംഗ ദേശീയോദ്യാനം സന്ദർശിക്കുന്നതിനിടയിൽ, ബാനർജി അസമിലെ വന്യമൃഗങ്ങളുമായി പ്രണയത്തിലാവുകയും കാസിരംഗയ്ക്കടുത്തുള്ള ഗോലാഘട്ടിൽ സ്ഥിരതാമസമാക്കാൻ തീരുമാനിക്കുകയും ചെയ്തു. 1961-ൽ ബെർലിൻ ടിവിയിൽ കാസിരംഗ ദേശീയ ഉദ്യാനത്തിൽ (ഇന്ത്യൻ കാണ്ടാമൃഗത്തിന്റെ ഏറ്റവും പ്രധാനപ്പെട്ട അഭയകേന്ദ്രങ്ങളിലൊന്ന്) ബാനർജിയുടെ ആദ്യ സിനിമ പാശ്ചാത്യ പ്രേക്ഷകരിലേക്ക് എത്തിച്ചേരാൻ പാർക്കിൽ വ്യാപകമായി വിതരണം ചെയ്യപ്പെട്ട ആദ്യത്തെ മാധ്യമ ഇനങ്ങളിൽ ഒന്നാണ്. വന്യജീവി ചലച്ചിത്ര നിർമ്മാതാവ് എന്ന നിലയിൽ ഇത് അദ്ദേഹത്തിന് അന്താരാഷ്ട്ര അംഗീകാരവും നേടിക്കൊടുത്തു. ഒരു ചലച്ചിത്ര നിർമ്മാതാവെന്ന നിലയിൽ തന്റെ കരിയറിൽ 32 ഡോക്യുമെന്ററികൾ നിർമ്മിച്ച അദ്ദേഹം 14 അന്താരാഷ്ട്ര അവാർഡുകൾ നേടിയിട്ടുണ്ട്.
ബാനർജി ഒരു ബാച്ചിലർ ആയി തുടർന്നു. സിനിമാ നിർമ്മാണ ജീവിതത്തിനുപുറമെ പരിസ്ഥിതി പ്രവർത്തകനായും സജീവമായി പ്രവർത്തിച്ചു. "അങ്കിൾ റോബിൻ" എന്ന പേരിൽ പ്രദേശവാസികൾക്കിടയിൽ അറിയപ്പെടുന്നതും പ്രിയപ്പെട്ടതുമായ അദ്ദേഹം പ്രാദേശിക സ്കൂൾ സ്ഥാപിക്കുന്നതിനും ആരോഗ്യ ക്യാമ്പുകൾ സ്ഥാപിക്കുന്നതിനുമായി ഭൂമി സംഭാവന ചെയ്തു. കാസിരംഗ ദേശീയ ഉദ്യാനവുമായി ബന്ധപ്പെട്ട വിഷയങ്ങളിൽ അദ്ദേഹം പ്രത്യേകിച്ചും സജീവമായിരുന്നു. കൂടാതെ പാർക്കിന്റെ താൽപ്പര്യങ്ങൾ സജീവമായി സംരക്ഷിക്കുന്ന കാസിരംഗ വൈൽഡ് ലൈഫ് സൊസൈറ്റി എന്ന സർക്കാരിതര സംഘടനയുടെ സ്ഥാപകനായിരുന്നു അദ്ദേഹം.
അംഗീകാരവും അനുസ്മരണവും
1971-ൽ പത്മശ്രീയും, 1991-ൽ അസം അഗ്രികൾച്ചറൽ യൂണിവേഴ്സിറ്റിയിൽ നിന്ന് (AAU) ഓണററി ഡോക്ടറേറ്റ് ഓഫ് സയൻസും, ദിബ്രുഗഡ് യൂണിവേഴ്സിറ്റിയിൽ നിന്ന് ഓണററി പിഎച്ച്ഡിയും ലഭിച്ചു. അദ്ദേഹത്തിന്റെ ജീവിതത്തെയും അനുഭവങ്ങളെയും ആസ്പദമാക്കി ആസാമീസ് ഭാഷയിൽ "ക്സുജിയ ക്സോപുനർ മനുഹ്" എന്ന പേരിൽ ഒരു പുസ്തകം എഴുതിയിട്ടുണ്ട്.
അങ്കിൾ റോബിൻസ് മ്യൂസിയം
ഗോലാഘട്ടിലെ മിഷൻ റോഡിലുള്ള ബാനർജിയുടെ വീട് വന്യജീവി പ്രേമികൾക്കുള്ള ഒരു വിനോദസഞ്ചാര കേന്ദ്രമാണ്. 2009-ൽ ഇത് ഒരു പ്രകൃതി ചരിത്ര മ്യൂസിയമാക്കി മാറ്റുകയും അദ്ദേഹത്തിന്റെ ധാരാളം ഫോട്ടോഗ്രാഫുകളും പെയിന്റിംഗുകളും ഉൾക്കൊള്ളുകയും ചെയ്തു. അങ്കിൾ റോബിൻസ് മ്യൂസിയം എന്നാണ് ഇതിന് പേരിട്ടിരിക്കുന്നത്. അതിൽ ഇന്ത്യയിലുടനീളമുള്ള പ്രകൃതി ചരിത്ര ഇനങ്ങളും (പ്രത്യേകിച്ച് കാസിരംഗ) ലോകമെമ്പാടുമുള്ള കളിപ്പാട്ടങ്ങൾ ഉൾപ്പെടെ റോബിൻ ബാനർജിയുടെ മറ്റ് സ്വകാര്യ ശേഖരങ്ങളും ഉൾപ്പെടുന്നു.
നാച്ചുറൽ ഹിസ്റ്ററി മ്യൂസിയം അല്ലെങ്കിൽ റോബിൻ ബാനർജി മ്യൂസിയം എന്നും അറിയപ്പെടുന്ന അങ്കിൾ റോബിൻസ് മ്യൂസിയം തേയില നഗരമായ ഗോലാഘട്ടിലെ മിഷൻ റോഡിൽ സ്ഥിതി ചെയ്യുന്ന ഒരു ശാസ്ത്ര ചരിത്ര മ്യൂസിയമാണ്. 587 പാവകളും 262 മറ്റ് ഷോ പീസുകളും ഉൾപ്പെടെ ഡോ ബാനർജിയുടെ ജീവിതകാലത്തെ പാവകൾ, പുരാവസ്തുക്കൾ, മെമന്റോകൾ, സിനിമകൾ, മറ്റ് സ്വകാര്യ ശേഖരങ്ങൾ എന്നിവ ഈ മ്യൂസിയത്തിലുണ്ട്.
ചരിത്രം
പത്മശ്രീ അവാർഡ് ജേതാവായ പ്രകൃതിശാസ്ത്രജ്ഞനും പരിസ്ഥിതി പ്രവർത്തകനുമായ അന്തരിച്ച ഡോ. റോബിൻ ബാനർജിയുടെ ഗോലാഘട്ടിലെ വീട്ടിലാണ് അങ്കിൾ റോബിൻസ് മ്യൂസിയം സ്ഥിതി ചെയ്യുന്നത്.
അങ്കിൾ റോബിൻസ് മ്യൂസിയം എന്നാണ് ഇതിന് പേരിട്ടിരിക്കുന്നത്, അതിൽ ഇന്ത്യയിലുടനീളമുള്ള പ്രകൃതി ചരിത്ര ഇനങ്ങളും (പ്രത്യേകിച്ച് കാസിരംഗ) ഡോ. റോബിൻ ബാനർജിയുടെ മറ്റ് സ്വകാര്യ ശേഖരങ്ങളും അടങ്ങിയിരിക്കുന്നു.
ഇന്ന് ഇത് വന്യജീവി പ്രേമികൾക്കും മറ്റ് താൽപ്പര്യക്കാർക്കും ബാനർജിയുടെ ഫോട്ടോഗ്രാഫുകളും പെയിന്റിംഗുകളും കാണാനുള്ള ഒരു വിനോദസഞ്ചാര കേന്ദ്രമാണ്.
ABITA (ഇന്ത്യൻ ടീ അസോസിയേഷന്റെ അസം ബ്രാഞ്ച്) ഗോലാഘട്ട് ജില്ലാ ഭരണകൂടവും സംയുക്തമായാണ് മ്യൂസിയം പരിപാലിക്കുന്നത്.
Filmography
Robin Banerjee altogether made 32 documentaries, as listed below:
അവലംബം
വർഗ്ഗം:സാമൂഹ്യപ്രവർത്തനത്തിന് പത്മശ്രീ പുരസ്കാരം ലഭിച്ചവർ വർഗ്ഗം:ഇന്ത്യയിലെ പരിസ്ഥിതിപ്രവർത്തകർ വർഗ്ഗം:1908-ൽ ജനിച്ചവർ വർഗ്ഗം:2003-ൽ മരിച്ചവർ
കാർഡമം റിസർച്ച് സ്റ്റേഷൻ, പാമ്പാടുംപാറ
കേരള കാർഷിക സർവ്വകലാശാല, ഏലം കൃഷിയുമായി ബന്ധപ്പെട്ട ഗവേഷണത്തിനുമാത്രമായി സ്ഥാപിച്ച കേന്ദ്രമാണ് ഏലം റിസർച്ച് സ്റ്റേഷൻ, പാമ്പാടുംപാറ. ഇടുക്കിയിലെ പാമ്പാടുംപാറയിലാണ് ഇത് സ്ഥിതിചെയ്യുന്നത്. 1956 ലാണ് ഈ ഗവേഷണസ്ഥാപനം ആരംഭിച്ചത്. 1972 ൽ അഖിലേന്ത്യാ ഏകോപിത പുനരന്വേഷണ പദ്ധതികൾക്ക് കീഴിൽ സുഗന്ധവ്യഞ്ജനങ്ങളുടെ ഏകോപന കേന്ദ്രങ്ങളിലൊന്നായി സ്റ്റേഷൻ തിരഞ്ഞെടുക്കപ്പെടുകയും കേരള കാർഷിക സർവ്വകലാശാലയുടെ കീഴിലേക്ക് മാറ്റുകയും ചെയ്തു. ഏലത്തിന്റെ കൃഷിരീതികൾ, കീടനിയന്ത്രണം, രോഗനിയന്ത്രണം എന്നിവയ്ക്കുള്ള മാർഗ്ഗങ്ങൾ ആവിഷ്കരിച്ച് ശുപാർശ ചെയ്യുന്നത് ഈ കേന്ദ്രമാണ്.
ദിദുഖ്
ഉക്രേനിയൻ ക്രിസ്മസ് അലങ്കാരമാണ് ദിദുഖ്. ഗോതമ്പ് കറ്റ കൊണ്ട് നിർമ്മിച്ച ഈ അലങ്കാരം ശരത്കാല വിളവെടുപ്പിൽ നിന്ന് എടുത്ത പ്രതീകാത്മക ബലിയാണ്. "ദീദുഖ്" എന്നാൽ "പൂർവ്വികരുടെ ആത്മാവ്" എന്നാണ് അർത്ഥമാക്കുന്നത്. വർഷത്തിൽ കൊയ്യുന്ന ഗോതമ്പിന്റെ ആദ്യത്തേതോ അവസാനത്തെയോ തണ്ടുകളിൽ നിന്നാണ് പരമ്പരാഗതമായി ദിദുഖ് നിർമ്മിക്കുന്നത്. പ്രകൃതിയുടെ സമൃദ്ധിയും വരാനിരിക്കുന്ന വർഷത്തേക്കുള്ള ധാരാളം വിളവെടുപ്പും എന്ന വീട്ടുകാരുടെ ആഗ്രഹത്തെ അവ പ്രതീകപ്പെടുത്തുന്നു. അവധി ദിവസങ്ങൾക്ക് മുമ്പ്, ഗോതമ്പ് ധാന്യക്കതിരുകളൊ തണ്ടുകളോ വർണ്ണാഭമായ ത്രെഡുകൾ ഉപയോഗിച്ച് ശേഖരിക്കും. തുടർന്ന് കുലകൾ റിബൺ ഉപയോഗിച്ച് ബന്ധിപ്പിക്കുന്നു. ക്രിസ്മസിന് മുമ്പ് മിക്ക ഉക്രേനിയൻ വീടുകളിലും ഒരു ദീദുഖ് സ്ഥാപിക്കുകയും മസ്‌ലെനിറ്റ്‌സ വരെ സൂക്ഷിക്കുകയും ചെയ്യുന്നു.
ആത്മീയ അർത്ഥം
അവധിക്കാലത്ത് വീട്ടുകാരുടെ പൂർവ്വികരുടെ ആത്മാക്കൾ ദീദുഖിൽ വസിക്കുന്നുവെന്ന് വിശ്വസിക്കപ്പെടുന്നു. ഇത് വീടിനുള്ളിൽ ഒരു ബഹുമാനപ്പെട്ട സ്ഥലത്തായിരിക്കുമ്പോൾ എല്ലാ പൂർവ്വികരുടെയും ആത്മാക്കൾ കുടുംബത്തെ ഒന്നിപ്പിക്കുകയും അനുഗ്രഹിക്കുകയും ചെയ്യും. സ്വിയാത്ത് വെചിറിൽ (ക്രിസ്മസ് രാവിൽ) ഹോസ്പോഡാർ (കുടുംബനാഥൻ) ദീദുഖിനെ വീട്ടിലേക്ക് കൊണ്ടുവരുന്നു. കുട്ടിയ,(ആചാരപരമായ ഭക്ഷണം) ഉസ്വർ (ആചാരപരമായ പാനീയം) എന്നിവയ്‌ക്കൊപ്പം ഇത് വീടിന്റെ പോക്കുട്ടിയയിൽ (ഐക്കണുകളുള്ള മൂല) സ്ഥാപിച്ചിരിക്കുന്നു. മസ്നിറ്റ്സിയയിൽ, ശീതകാലത്തിന്റെ അവസാനത്തെ പ്രതീകമായി ദീദുഖ് കത്തിക്കുന്നു.
പുറംകണ്ണികൾ
വർഗ്ഗം:ഉക്രേനിയൻ പാരമ്പര്യങ്ങൾ
അമേരിക്കോ ബോവിഡ
രാജ്യത്തെ ദേശീയ പ്രസ്ഥാനത്തിൽ സജീവമായിരുന്ന ഒരു അംഗോളൻ വൈദ്യനായിരുന്നു അമേരിക്കോ ആൽബെർട്ടോ ഡി ബാരോസ് ഇ അസിസ് ബോവിഡ (ജീവിതകാലം: 20 നവംബർ 1923 ലുവാണ്ടയിൽ - 25 സെപ്റ്റംബർ 1968), അദ്ദേഹം. പൊതുവെ ഡോ. അമേരിക്കോ ബോവിഡ എന്നറിയപ്പെടുന്നു.
Ngola Kimbanda ("മുഖ്യ ചികിത്സകൻ") എന്നും അറിയപ്പെടുന്ന അദ്ദേഹം ലുവാണ്ടയിലെ Liceu Salvador Correia യിൽ പഠിച്ചു. തുടർന്ന് പോർട്ടോ സർവകലാശാലയിൽ വൈദ്യശാസ്ത്രം പഠിക്കാൻ പോർച്ചുഗലിലേക്ക് പോയി. 1955-ൽ അദ്ദേഹം അംഗോളയിലേക്ക് മടങ്ങി. 1960-ൽ പോപ്പുലർ മൂവ്‌മെന്റ് ഫോർ ദി ലിബറേഷൻ ഓഫ് അംഗോളയിൽ (MPLA) ചേരുന്നതുവരെ ഒബ്‌സ്റ്റെട്രിക്‌സ് ആൻഡ് ഗൈനക്കോളജിയിൽ സ്‌പെഷ്യലൈസ് ചെയ്‌ത സ്വകാര്യ പരിശീലനം നടത്തി. 1962 മുതൽ 1963 വരെ അംഗോളൻ വോളണ്ടിയർ കോർപ്സ് ഫോർ അസിസ്റ്റൻസ് ഓഫ് റെഫ്യൂജീസ് (CVAAR) ന് നേതൃത്വം നൽകി. 1963-ൽ CVAAR ആയതിന് ശേഷം അദ്ദേഹം കോംഗോ വിട്ടു. കോംഗോ ഗവൺമെന്റ് നിരോധിച്ചു (എം‌പി‌എൽ‌എയ്ക്കുള്ളിൽ ഒരു വലിയ നേതൃത്വ പ്രതിസന്ധിയും നേരിട്ട കാലഘട്ടം) കൂടാതെ മൊറോക്കോയിലെ റാബത്തിൽ മൂന്ന് വർഷത്തോളം ജോലി ചെയ്തു. മൊറോക്കോയിൽ വെച്ചാണ് അദ്ദേഹം കൊളോണിയൽ ഭരണത്തെക്കുറിച്ചുള്ള ഒരു പ്രധാന മാർക്സിസ്റ്റ് വിമർശനം Angola: Five Centuries of Portuguese Exploitation എഴുതിയത്.
അവലംബം
വർഗ്ഗം:1923-ൽ ജനിച്ചവർ വർഗ്ഗം:1968-ൽ മരിച്ചവർ
സിഡ്നി റൈറ്റേഴ്സ് ഫെസ്റ്റിവൽ
സിഡ്നി റൈറ്റേഴ്സ് ഫെസ്റ്റിവൽ സിഡ്നി യിൽ വച്ചു നടക്കുന്ന ഒരു വാർഷിക സാഹിത്യ ഉത്സവം ആണ്. ഫെസ്റ്റിവലിന്റെ കലാ സംവിധായകൻ മിഖായ മക്ഗുയർ ആണ്.
ചരിത്രം
1997 ജനുവരിയിൽ ഉത്സവം ആരംഭിച്ചു, തുടക്കത്തിൽ നടന്ന മിക്ക പരിപാടികളും ന്യൂ സൗത്ത് വെയിൽസിലെ സ്റ്റേറ്റ് ലൈബ്രറിയിൽ വച്ചായിരുന്നു. ആദ്യത്തെ സ്വതന്ത്ര സിഡ്നി റൈറ്റേഴ്സ് ഫെസ്റ്റിവൽ 1998 മെയ് 12 മുതൽ 17 വരെയായിരുന്നു. അവിടെ സിഡ്നിയിലെ കേന്ദ്രത്തിലും, ചുറ്റുവട്ടങ്ങളിലും ഉള്ള169 പേർ പങ്കെടുത്തിരുന്നു. അന്നുമുതൽ ആഘോഷങ്ങൾ അതിവേഗം വികസിച്ചുവരികയാണ്. ഓരോ വർഷവും മിഡ്-ടു-ലേറ്റ് മെയ് വരെയാണ് ഫെസ്റ്റിവലിൽ ഈ പരിപാടി നടക്കുന്നത്. 400 ഓളം പേർ പങ്കെടുക്കാറുണ്ട്. സിഡ്നിയിലെ വാൾഷ് ബേ സ്വദേശികൾ 300 പരിപാടികൾ അവതരിപ്പിക്കും. സിഡ്നി തീയറ്റർ, സിഡ്നി ടൗൺ ഹാൾ, സിറ്റി റസിറ്റൽ ഹാൾ, സിഡ്നി ഓപ്പറ ഹൌസ് എന്നിവയാണ് മറ്റ് ഉത്സവ സ്ഥലങ്ങൾ. പരമറ്റ, ആഷ്ഫീൽഡ്, ആബൺ, ബ്ലാക് ടൗൺ, ബാങ്ക്സ്റ്റൗൺ, കാംപ്ബെൽടൗൺ, ഹോൺസ്ബി, പെൻറിത്ത്, ബ്ലൂ മൗണ്ടൈൻസ്, വൊളാൻഗോങ്ങ് എന്നിവയുൾപ്പെടെ പ്രാദേശിക, സബർബൻ പ്രദേശങ്ങളിലും ഇവ പതിവായി നടത്തുന്നു.
മുൻ അന്താരാഷ്ട്ര അതിഥികൾ
മുൻ അതിഥികൾ ഉൾപ്പെടുത്തിയിട്ടുണ്ട്:
ബാഹ്യ ലിങ്കുകൾ
വർഗ്ഗം:സിഡ്നി
മണ്ടന്മാർ ലണ്ടനിൽ
സത്യൻ അന്തിക്കാട് സംവിധാനം ചെയ്ത് പി.എച്ച്. റഷീദ് നിർമ്മിച്ച 1983-ൽ പുറത്തിറങ്ങിയ ഒരു ഇന്ത്യൻ മലയാളം കോമഡി ചിത്രമാണ് മണ്ടന്മാർ ലണ്ടനിൽ. സുകുമാരൻ, ജലജ, ജഗതി ശ്രീകുമാർ, ശങ്കരാടി, നെടുമുടി വേണു എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. സത്യൻ അന്തിക്കാട് എഴുതിയ വരികൾക്ക്  സംഗീതം നൽകിയിരിക്കുന്നത് ശ്യാമാണ്. ജി. വെങ്കിട്ടരാമൻ ചിത്രസംയോജനം നടത്തി. ആനന്ദക്കുട്ടൻ ആണ്കാമറ ചലിപ്പിച്ചത്.
കഥാംശം
ഇന്ത്യയിലെ കേരളത്തിലെ ഒരു ഗ്രാമീണ ഗ്രാമമാണ് തലയില്ലക്കുന്ന്. ക്ഷേത്രങ്ങളിൽ നാടകങ്ങൾ അവതരിപ്പിക്കുന്ന ഒരു "കലാസമിതി" ഈ ഗ്രാമത്തിലുണ്ട്. ചന്ദ്രൻ മേനോൻ ലണ്ടനിൽ നിന്ന് തലയില്ലക്കുന്നിൽ വരുമ്പോൾ, ഗ്രാമത്തിൽ നിന്ന് അഞ്ച് പേരെ അവിടെ അവതരിപ്പിക്കാൻ ലണ്ടനിലേക്ക് കൊണ്ടുപോകാമെന്ന് വാഗ്ദാനം ചെയ്യുന്നു. റഷീദ് ( ജഗതി ശ്രീകുമാർ ), വാസു ( നെടുമുടി വേണു ), കുഞ്ഞുണ്ണി മാഷു ( ശങ്കരാടി ), ചോയി മൂപ്പൻ ( ബഹദൂർ ), അമ്മിണി ( ജലജ ) എന്നിവർ പോകാൻ തീരുമാനിച്ചു. എന്നാൽ ലണ്ടനിൽ എത്തിയപ്പോൾ ചന്ദ്രൻ എയർപോർട്ടിലേക്ക് ക്ഷണിക്കാൻ വന്നിട്ടില്ലെന്ന് അവർ കാണുന്നു. അമ്മിണിയുമായി പ്രണയത്തിലാകുന്ന രഘുവിനെ ( സുകുമാരൻ ) കാണുന്നതുവരെ ഇംഗ്ലീഷ് അറിയാതെ അവർ അന്ധാളിച്ചുപോയി, അന്യനാട്ടിൽ അതിജീവിക്കാനുള്ള വഴികൾ കണ്ടെത്തുന്നു. വീട്ടുടമസ്ഥർ അവരെയെല്ലാം വീട്ടിൽ നിന്ന് പുറത്താക്കുന്നതോടെയാണ് പ്രശ്‌നങ്ങൾ ആരംഭിക്കുന്നത്.
==താരനിര ==
പുറംകണ്ണികൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:1983-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:സത്യൻ അന്തിക്കാടിന്റെ ഗാനങ്ങൾ വർഗ്ഗം:സത്യൻ അന്തിക്കാട് സംവിധാനം ചെയ്ത ചലച്ചിത്രങ്ങൾ വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ആനന്ദക്കുട്ടൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ വർഗ്ഗം:സത്യൻ അന്തിക്കാട്-ശ്യാം ഗാനങ്ങൾ വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ
ടി.കെ.ഡി. മുഴപ്പിലങ്ങാട്
മലയാളത്തിലെ പ്രശസ്തനായ ഒരു ബാലസാഹിത്യകാരനാണ് '''ടി.കെ.ഡി. മുഴപ്പിലങ്ങാട്''' എന്ന ടി.കെ. ദാമോദരൻ. 1983 ലെ മികച്ച ബാലസാഹിത്യ കൃതിക്കുള്ള കേരള സാഹിത്യ അക്കാദമി അവാർഡ് ലഭിച്ചിട്ടുണ്ട്. നാടകങ്ങൾക്കും നോവലുകൾക്കും പുറമെ വ്യത്യസ്ത വിഷയങ്ങളിൽ നിരവധി ലേഖനങ്ങളും പഠനങ്ങളും പ്രസിദ്ധീകരിച്ചിട്ടുണ്ട്.
ജീവിതരേഖ
കണ്ണൂർ ജില്ലയിലെ ഒരു തീരദേശഗ്രാമമായ മുഴപ്പിലങ്ങാടിൽ 1946 -ൽ ജനനം. പാലയാട് ഹൈസ്കൂളിൽ (ഇപ്പോൾ ഗവൺമെൻറ് ഹയർസെക്കൻഡറിസ്കൂൾ, പാലയാട്) പ്രാഥമിക വിദ്യാഭ്യാസം. ഹൈസ്ക്കൂൾ വിദ്യാർത്ഥി ആയിരിക്കുമ്പോൾ തന്നെ കഥകളും നാടകങ്ങളും എഴുതിത്തുടങ്ങി. നാടകാഭിനയത്തിലും സംവിധാനത്തിലും കഴിവ് തെളിയിച്ചു. 1966 ൽ തിക്കോടിയന്റെ  ഒരു ഏകാംഗനാടകത്തിൽ അഭിനയിച്ച് മികച്ച നടനുള്ള സമ്മാനം നേടിയിരിന്നു. 1969-ലെ വിയറ്റ്നാം യുദ്ധകാലത്ത് വിയറ്റ്നാം ഗാനങ്ങൾ എന്ന പേരിൽ ഒരു പാട്ടുപുസ്തകം പ്രസിദ്ധീകരിച്ചു. 1970 ൽ ഹോചിമിന്റെ  മരണശേഷം ഹോചിമിൻ എന്ന പേരിൽ ഒരു ജീവചരിത്രം  ഇ.എം.എസ്സിന്റെ  അവതാരികയോടെ പ്രസിദ്ധീകരിച്ചു. 1982 ലാണ് ഉണ്ണിക്കുട്ടനും കഥകളിയും  രചിക്കുന്നത്. ആ പുസ്തകത്തിന് 1983 ലെ മികച്ച ബാലസാഹിത്യ കൃതിക്കുള്ള കേരള സാഹിത്യ അക്കാദമി അവാർഡ് ലഭിച്ചു. 2010 ൽ പ്രസിദ്ധീകരിച്ച ജെന്നിയാണ് സ്നേഹം, സ്നേഹമാണ് ജെന്നി  കാൾ മാർക്സിന്റെ  ജീവിതത്തെ ആസ്പദമാക്കി മലയാളത്തിൽ രചിക്കപ്പെട്ട ആദ്യത്തെ നോവലാണ്. കടവാങ്കോട്ട് മാക്കം, മുച്ചിലോട്ട് ഭഗവതി, ഹരിശ്ചന്ദ്രൻ, രാമായണം തുടങ്ങി നിരവധി കഥാപ്രസംഗങ്ങളും എഴുതിയിട്ടുണ്ട്. നോവൽ, നവത കഥാ മാസിക, കേരളം ഇന്നലെ ഇന്ന്, അവസ്ഥ, ആൽബം എന്നീ മാസികകൾ ആരംഭിച്ച് പ്രസിദ്ധീകരിച്ചിരിന്നു.
യാത്രാവിവരണം
കൂടാതെ ഇരുപത്തഞ്ചോളം ഓഡിയോ കാസറ്റുകൾക്ക് ഗാനരചന നിർവഹിച്ചിട്ടുണ്ട്. മലയാളത്തിൽ ആദ്യമായി സമ്പൂർണ രാമായണം ഓഡിയോ കാസറ്റ് (5 വോള്യം) പുറത്തിറക്കി. കൊട്ടിയൂർ മാഹാത്മ്യം, ഗുരുദേവൻ എന്നിവ ഗാന സമാഹാരങ്ങളിൽ ചിലതാണ്. നിരവധി നാടകങ്ങൾ സംവിധാനം ചെയ്ത് അരങ്ങിലെത്തിച്ചിട്ടുണ്ട്.
അവലംബം
വർഗ്ഗം:മലയാള ബാലസാഹിത്യകാരന്മാർ വർഗ്ഗം:കേരള സംഗീതനാടക അക്കാദമിയുടെ ഗുരുപൂജാ പുരസ്‌കാരം ലഭിച്ചവർ
ഭരണങ്ങാനം ഗ്രാമപഞ്ചായത്ത്
വാർഡുകൾ
ഭരണങ്ങാനം ഗ്രാമപഞ്ചായത്തിൽ ഉൾപ്പെടുന്ന വാർഡുകളിവയാണ്
അവലംബം
വർഗ്ഗം: കോട്ടയം ജില്ലയിലെ ഗ്രാമപഞ്ചായത്തുകൾ
തവിട്ട്‍ രാജൻ
കേരളത്തിൽ കാണപ്പെടുന്ന സൂചിവാലൻ കുടുംബത്തിൽ ഉള്ള ഒരു കല്ലൻതുമ്പിയിനമാണ് തവിട്ട്‍ രാജൻ.
പുറത്തേക്കുള്ള കണ്ണികൾ
വർഗ്ഗം:കല്ലൻതുമ്പികൾ
മൂർസ്
right|thumb|Castillian ambassadors attempting to convince Moorish Almohad king Abu Hafs Umar al-Murtada to join their alliance (contemporary depiction from The Cantigas de Santa María) മധ്യകാലത്ത് മഗ് രിബിലും ഐബീരിയൻ ഉപഭൂഖണ്ഡത്തിലും സിസിലി,മാൾട്ട എന്നീ സ്ഥലങ്ങളിലുമായി ജീവിച്ച മുസ്ലിം ജനതയെയാണ് മൂർസ് എന്ന് വിളിക്കുന്നത്.ബെർബർ, അറബ് വംശജരുടെ പിൻഗാമികളായിട്ടാണ് മൂർസിൻറെയും ആരംഭം.അപ്രകാരം മൂർസ് എന്നത് ആഫ്രിക്കക്കാരെയും ഐബീരിയൻ ഉപദ്വീപിൽ ക്രിസ്തുമതത്തിൽ നിന്ന് ഇസ്ലാമിലേക്ക് പരിവർത്തനം ചെയ്തവരെയുമാണ് വിളിച്ചുപോന്നത്.Notes
References
വർഗ്ഗം:ഇസ്ലാമിക ചരിത്രം
പെറ്റിടൗൺ (ടെക്സസ്)
അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ബാസ്ട്രോപ്പ്, കാൾഡ്‌വെൽ കൗണ്ടികളിലായി സ്ഥിതി ചെയ്യുന്ന ഇൻകോർപ്പറേറ്റ് ചെയ്യാത്ത ഒരു കമ്മ്യൂണിറ്റിയാണ് പെറ്റിടൗൺ.
സോണി പിക്ച്ചേഴ്സ് എന്റർടെയ്ൻമെന്റ്
സോണി പിക്ച്ചേഴ്സ് എന്റർടെയ്ൻമെന്റ്, ഇൻകോർപ്പറേഷൻ, ഒരു അമേരിക്കൻ വിനോദ വ്യവസായ കമ്പനിയാണ്. ജപ്പാനിലെ ബഹുരാഷ്ട്രകമ്പനിയായ സോണി കോർപ്പറേഷന്റെ അനുബന്ധമായ സോണി പിക്ച്ചേഴ്സ് എന്റർടെയ്ൻമെന്റ്, ഇൻകോർപ്പറേഷൻ, കാലിഫോർണിയയിലെ കൾവെർ സിറ്റി അടിസ്ഥാനമായി പ്രവർത്തിക്കുന്നു. സോണിയുടെ ചലച്ചിത്രം, ടെലിവിഷൻ നിർമ്മാണം, ഡിജിറ്റൽ ഡിസ്ട്രിബ്യൂഷൻ എന്നീ ഘടകങ്ങളെ വലയം ചെയ്തതാണ് ഇതിന്റെ പ്രവർത്തന മേഖല.
സോണി പിക്ച്ചേഴ്സ് എന്റർടെയ്ൻമെന്റ് നിർമ്മിച്ച്‌ വിതരണം ചെയ്ത ചിത്രങ്ങളായ ദ അമേസിങ് സ്പൈഡർ-മാൻ, മെൻ ഇൻ ബ്ലാക്ക്‌ (ചലച്ചിത്രം), അണ്ടർവേൾഡ്, റെസിഡന്റ് ഈവിൾ ബോക്സ്‌ ഓഫീസിൽ വൻ വിജയമായിരുന്നു. സോണി പിക്ച്ചേഴ്സ് എന്റർടെയ്ൻമെന്റ് മോഷൻ പിക്ച്ചർ അസ്സോസിയേഷൻ ഓഫ് അമേരിക്കയിൽ അംഗമാണ്.
ചരിത്രം
1987 സെപ്‌റ്റംബർ 1-ന്, കൊക്കകോള കമ്പനി 1982 മുതൽ അതിന്റെ ഉടമസ്ഥതയിലുള്ള കൊളംബിയ പിക്‌ചേഴ്‌സിന്റെ ആസ്തികൾ പിൻവലിക്കാൻ പദ്ധതിയിട്ടതായി പ്രഖ്യാപിച്ചു. ഈ ക്രമീകരണത്തിന് കീഴിൽ, കൊക്കകോള അതിന്റെ വിനോദ ആസ്തികൾ വിൽക്കും (അതായത് കൊക്കകോളയുടെ വിനോദ ബിസിനസ്സ് മേഖല) ട്രൈസ്റ്റാർ പിക്‌ചേഴ്‌സിന്, അതിൽ 39.6% ഉടമസ്ഥതയുണ്ടായിരുന്നു. ട്രൈ-സ്റ്റാറിന്റെ പേര് കൊളംബിയ പിക്‌ചേഴ്‌സ് എന്റർടൈൻമെന്റ്, ഇൻക്. (സിപിഇ) എന്ന് പുനർനാമകരണം ചെയ്യും, കൊക്കകോളയ്ക്ക് 49%, അതിന്റെ ഓഹരിയുടമകൾക്ക് 31%, ട്രൈ-സ്റ്റാറിന്റെ ഓഹരിയുടമകൾക്ക് 20%. ഒരു ലയന പദ്ധതിയുടെ ഭാഗമായി, കൊളംബിയ/എംബസി ടെലിവിഷൻ, ട്രൈ-സ്റ്റാർ ടെലിവിഷൻ എന്നിവ ഉൾപ്പെടുന്ന രണ്ട് ടെലിവിഷൻ ബിസിനസ്സുകൾ മൊത്തത്തിൽ ലയിപ്പിച്ച് യഥാർത്ഥ കൊളംബിയ പിക്‌ചേഴ്‌സ് ടെലിവിഷന്റെ ഒരു പുതിയ അവതാരം രൂപീകരിച്ചു. ട്രൈ-സ്റ്റാർ ടെലികമ്മ്യൂണിക്കേഷൻ നടത്തിയിരുന്ന അർനോൾഡ് മെസ്‌നർ, ട്രൈ-സ്റ്റാർ പിക്‌ചേഴ്‌സിന്റെ പ്രധാന സ്റ്റുഡിയോ നടത്തിയിരുന്ന വിക്ടർ എ. കോഫ്‌മാൻ, ട്രൈ-സ്റ്റാർ ടെലിവിഷൻ നടത്തിയിരുന്ന സ്‌കോട്ട് സീഗ്‌ലർ എന്നിവരെ ഈ ലയനം മൂന്ന് മികച്ച ട്രൈ-സ്റ്റാർ എക്‌സിക്യൂട്ടീവുകളെ പ്രാപ്‌തമാക്കി. കൊളംബിയ/എംബസി ടെലിവിഷൻ പ്രസിഡന്റായി നടത്തിയിരുന്ന ബാർബറ കോർഡേ, കൊക്കകോള ടെലികമ്മ്യൂണിക്കേഷൻസ് നടത്തിയിരുന്ന ഹെർമൻ റഷ്, പീറ്റർ സീൽ, കൊക്കകോളയുടെ പ്രസിഡന്റായിരുന്ന ബ്രയാൻ മഗ്രാത്ത് എന്നിവർ കൊക്കകോള എന്റർടൈൻമെന്റ് ബിസിനസ്സ് സെക്ടറിലെ നാലുപേർ പിരിഞ്ഞുപോയിരുന്നു. കോള എന്റർടൈൻമെന്റ് ബിസിനസ് സെക്ടർ. 1ട്രൈ-സ്റ്റാർ ടെലികമ്മ്യൂണിക്കേഷൻ നടത്തിയിരുന്ന അർനോൾഡ് മെസ്‌നർ, ട്രൈ-സ്റ്റാർ പിക്‌ചേഴ്‌സിന്റെ പ്രധാന സ്റ്റുഡിയോ നടത്തിയിരുന്ന വിക്ടർ എ. കോഫ്‌മാൻ, ട്രൈ-സ്റ്റാർ ടെലിവിഷൻ നടത്തിയിരുന്ന സ്‌കോട്ട് സീഗ്‌ലർ എന്നിവരെ ഈ ലയനം മൂന്ന് മികച്ച ട്രൈ-സ്റ്റാർ എക്‌സിക്യൂട്ടീവുകളെ പ്രാപ്‌തമാക്കി. കൊളംബിയ/എംബസി ടെലിവിഷൻ പ്രസിഡന്റായി നടത്തിയിരുന്ന ബാർബറ കോർഡേ, കൊക്കകോള ടെലികമ്മ്യൂണിക്കേഷൻസ് നടത്തിയിരുന്ന ഹെർമൻ റഷ്, പീറ്റർ സീൽ, കൊക്കകോളയുടെ പ്രസിഡന്റായിരുന്ന ബ്രയാൻ മഗ്രാത്ത് എന്നിവർ കൊക്കകോള എന്റർടൈൻമെന്റ് ബിസിനസ്സ് സെക്ടറിലെ നാലുപേർ പിരിഞ്ഞുപോയിരുന്നു. കോള എന്റർടൈൻമെന്റ് ബിസിനസ് സെക്ടർ.1987 ഡിസംബറിന്റെ തുടക്കത്തിൽ, മുൻ കോക്ക് ഇബിഎസ് വൈസ് പ്രസിഡന്റ് കെന്നത്ത് ലെംബർഗർ ജോലിയിൽ നിന്ന് പുറത്തുകടന്നു. സ്റ്റുഡിയോയുടെ സീനിയർ വൈസ് പ്രസിഡന്റായി കൊളംബിയ പിക്‌ചേഴ്‌സിൽ ചേർന്ന റോജർ ഫാക്‌സണെ ട്രൈ-സ്റ്റാർ പിക്‌ചേഴ്‌സ് മാറ്റി.
ലയനം ഡിസംബർ 15, 1987-ന് ഷെയർഹോൾഡർമാർ അംഗീകരിച്ചു, രണ്ട് ദിവസത്തിന് ശേഷം ഇത് പൂർത്തിയായി, കൂടാതെ കൊളംബിയ, ട്രൈ-സ്റ്റാർ ബ്രാൻഡുകൾ വെവ്വേറെയും സ്വയംഭരണാധികാരമുള്ളതുമായ ഉൽപ്പാദന സ്ഥാപനങ്ങളായി ഉപയോഗിക്കും, കൂടാതെ CPE മൊത്തത്തിൽ മുൻകാലങ്ങളോടൊപ്പം ഇത് ഭാഗമാണ്. എല്ലാ ഫീച്ചർ, ടിവി, ഹോം വീഡിയോ, പേ കേബിൾ ഓപ്പറേഷൻസ്, നെൽസൺ എന്റർടൈൻമെന്റുമായുള്ള എന്റർടൈൻമെന്റ് സെക്ടറിന്റെ ഫീച്ചർ പ്രൊഡക്ഷൻ ഡീൽ, കാസിൽ റോക്ക് എന്റർടൈൻമെന്റിലെ നിക്ഷേപവുമായുള്ള ബന്ധങ്ങൾ എന്നിവ ഉൾപ്പെടുന്ന മുൻ കൊക്കകോള എന്റർടൈൻമെന്റ് ബിസിനസ് സെക്ടറിന്റെ ആസ്തികളും യൂണിറ്റുകളും പ്രതിബദ്ധതകളും. ടെലി വെഞ്ചേഴ്‌സ്, ഒരു കമ്പനിയുടെ ഉടമസ്ഥാവകാശം തുടരുന്നു, അത് മൂന്ന് സ്വതന്ത്ര കമ്പനികളായ ട്രൈ-സ്റ്റാർ ടെലിവിഷൻ , സ്റ്റീഫൻ ജെ. കാനെൽ പ്രൊഡക്ഷൻസ് എന്നിവയുമായി ബന്ധിപ്പിച്ചിരിക്കുന്നു.വിറ്റ്/തോമസ് പ്രൊഡക്ഷൻസ്, മെർവ് ഗ്രിഫിൻ എന്റർപ്രൈസസ് എന്നിവ ഒരു പ്രത്യേക പ്രവർത്തനമായി പ്രവർത്തിക്കുന്നത് തുടരുന്നു.സ്റ്റുഡിയോയുടെ പ്രവർത്തനങ്ങൾ ഏറ്റെടുക്കുന്നതിനായി 1988-ന്റെ തുടക്കത്തിൽ ട്രൈ-സ്റ്റാർ എന്ന പേരിൽ ഒരു പുതിയ കമ്പനി രൂപീകരിച്ചു.1987 ഡിസംബറിന്റെ തുടക്കത്തിൽ, മുൻ കോക്ക് ഇബിഎസ് വൈസ് പ്രസിഡന്റ് കെന്നത്ത് ലെംബർഗർ ജോലിയിൽ നിന്ന് പുറത്തുകടന്നു.സ്റ്റുഡിയോയുടെ സീനിയർ വൈസ് പ്രസിഡന്റായി കൊളംബിയ പിക്‌ചേഴ്‌സിൽ ചേർന്ന റോജർ ഫാക്‌സണെ ട്രൈ-സ്റ്റാർ പിക്‌ചേഴ്‌സ് മാറ്റി.
ലയനം ഡിസംബർ 15, 1987-ന് ഷെയർഹോൾഡർമാർ അംഗീകരിച്ചു, രണ്ട് ദിവസത്തിന് ശേഷം ഇത് പൂർത്തിയായി, കൂടാതെ കൊളംബിയ, ട്രൈ-സ്റ്റാർ ബ്രാൻഡുകൾ വെവ്വേറെയും സ്വയംഭരണാധികാരമുള്ളതുമായ ഉൽപ്പാദന സ്ഥാപനങ്ങളായി ഉപയോഗിക്കും, കൂടാതെ CPE മൊത്തത്തിൽ മുൻകാലങ്ങളോടൊപ്പം ഇത് ഭാഗമാണ്. എല്ലാ ഫീച്ചർ, ടിവി, ഹോം വീഡിയോ, പേ കേബിൾ ഓപ്പറേഷൻസ്, നെൽസൺ എന്റർടൈൻമെന്റുമായുള്ള എന്റർടൈൻമെന്റ് സെക്ടറിന്റെ ഫീച്ചർ പ്രൊഡക്ഷൻ ഡീൽ, കാസിൽ റോക്ക് എന്റർടൈൻമെന്റിലെ നിക്ഷേപവുമായുള്ള ബന്ധങ്ങൾ എന്നിവ ഉൾപ്പെടുന്ന മുൻ കൊക്കകോള എന്റർടൈൻമെന്റ് ബിസിനസ് സെക്ടറിന്റെ ആസ്തികളും യൂണിറ്റുകളും പ്രതിബദ്ധതകളും. ടെലി വെഞ്ചേഴ്‌സ്, ഒരു കമ്പനിയുടെ ഉടമസ്ഥാവകാശം തുടരുന്നു, അത് മൂന്ന് സ്വതന്ത്ര കമ്പനികളായ ട്രൈ-സ്റ്റാർ ടെലിവിഷൻ , സ്റ്റീഫൻ ജെ. കാനെൽ പ്രൊഡക്ഷൻസ് എന്നിവയുമായി ബന്ധിപ്പിച്ചിരിക്കുന്നു.വിറ്റ്/തോമസ് പ്രൊഡക്ഷൻസ്, മെർവ് ഗ്രിഫിൻ എന്റർപ്രൈസസ് എന്നിവ ഒരു പ്രത്യേക പ്രവർത്തനമായി പ്രവർത്തിക്കുന്നത് തുടരുന്നു.സ്റ്റുഡിയോയുടെ പ്രവർത്തനങ്ങൾ ഏറ്റെടുക്കുന്നതിനായി 1988-ന്റെ തുടക്കത്തിൽ ട്രൈ-സ്റ്റാർ എന്ന പേരിൽ ഒരു പുതിയ കമ്പനി രൂപീകരിച്ചു. 1988 ജനുവരി ആദ്യം, കൊളംബിയ, ട്രൈ-സ്റ്റാർ സിനിമകളുടെ തിയേറ്റർ വിതരണക്കാരനായും വിപണനമായും പ്രമോഷനായും പ്രവർത്തിച്ചിരുന്ന ട്രയംഫ് റിലീസിംഗ് കോർപ്പറേഷനായി ട്രയംഫ് ബ്രാൻഡിംഗ് പുനരുജ്ജീവിപ്പിക്കുമെന്ന് CPE പ്രഖ്യാപിച്ചു, പാട്രിക് എൻ. വില്യംസൺ യൂണിറ്റിന്റെ പ്രസിഡന്റും കമ്പനിയും വടക്കേ അമേരിക്കയിലെ അവരുടെ സിനിമകളുടെ വിതരണവുമായി ബന്ധപ്പെട്ട അഡ്മിനിസ്ട്രേറ്റീവ് സേവനങ്ങൾ നൽകി, അന്തർദ്ദേശീയമായി, ഓരോ സ്റ്റുഡിയോയുടെയും ദിശയുടെ ഉത്തരവാദിത്തം വഹിക്കും.
കൊളംബിയയുടെ നടത്തിപ്പിനായി സോണി ഗ്യൂബറിനെയും പീറ്റേഴ്സിനെയും നിയമിച്ചത്, നിർമ്മാതാക്കൾ വാർണർ ബ്രദേഴ്‌സിൽ ഒപ്പുവെച്ച മുൻ കരാറിന് എതിരായിരുന്നു. സോണി കൊളംബിയ ഹൗസിന്റെ പകുതി പലിശയും കൊളംബിയയുടെ ഫീച്ചർ ഫിലിമുകൾ, ടിവി മൂവികൾ, മിനിസീരിയൽ എന്നിവയുടെ കേബിൾ വിതരണാവകാശം വാർണർ ബ്രദേഴ്സിന് വിറ്റപ്പോൾ ഈ കേസ് പിന്നീട് പിൻവലിക്കപ്പെടും.
1989 ഒക്ടോബർ 31-ന്, ന്യൂയോർക്ക് സ്റ്റോക്ക് എക്‌സ്‌ചേഞ്ചിൽ (NYSE: KPE) ലിസ്റ്റ് ചെയ്തിട്ടുള്ള ഒരു പൊതു കമ്പനിയായ CPE യുടെ ബാക്കി ഓഹരികൾ (51%) സോണി ഒരു സൗഹൃദപരമായ ഏറ്റെടുക്കൽ ബിഡ് പൂർത്തിയാക്കി, പൊതു ഓഹരിയുടെ 99.3% സ്വന്തമാക്കി. കമ്പനിയുടെ. 1989 നവംബർ 8-ന്, സോണി അതിന്റെ പൂർണ ഉടമസ്ഥതയിലുള്ള ഉപസ്ഥാപനമായ സോണി കൊളംബിയ അക്വിസിഷൻ കോർപ്പറേഷനെ ഡെലവെയർ ജനറൽ കോർപ്പറേഷൻ നിയമപ്രകാരം CPE-യിലേക്ക് "ഹ്രസ്വരൂപം" ലയിപ്പിച്ചുകൊണ്ട് ഏറ്റെടുക്കൽ പൂർത്തിയാക്കി. 1989 നവംബർ 6-ന് ഗുബർ-പീറ്റേഴ്‌സ് എന്റർടൈൻമെന്റ് കമ്പനിയുടെ കോമൺ സ്റ്റോക്കിന്റെ ഓഹരികൾക്കായുള്ള ടെൻഡർ ഓഫർ സോണി പൂർത്തിയാക്കി, 3 ദിവസത്തിന് ശേഷം കമ്പനി സ്വന്തമാക്കി. ഏറ്റെടുക്കലിന് സോണിക്ക് 4.9 ബില്യൺ ഡോളർ (ഷെയറുകൾക്ക് 3.55 ബില്യൺ ഡോളറും 1.4 ബില്യൺ ദീർഘകാല കടവും) ചിലവായി, കൂടാതെ അഞ്ച് പ്രമുഖ ജാപ്പനീസ് ബാങ്കുകളായ മിറ്റ്സുയിയുടെ പിന്തുണയും (ധനസഹായം) ലഭിച്ചു .ടോക്കിയോ, ഫുജി , മിത്സുബിഷി , ഇൻഡസ്ട്രിയൽ ബാങ്ക് ഓഫ് ജപ്പാൻ .1991 ഓഗസ്റ്റ് 7-ന് കമ്പനിയുടെ പേര് സോണി പിക്‌ചേഴ്‌സ് എന്റർടൈൻമെന്റ് എന്ന് പുനർനാമകരണം ചെയ്യപ്പെട്ടു.ആ വർഷം, ജോൺ പീറ്റേഴ്‌സ് കൊളംബിയ വിട്ട് പീറ്റേഴ്‌സ് എന്റർടൈൻമെന്റ് ആരംഭിക്കാൻ മൂന്ന് വർഷത്തെ എക്‌സ്‌ക്ലൂസീവ് പ്രൊഡക്ഷൻ കരാറുമായി. ആദ്യം സ്റ്റുഡിയോ, സ്റ്റുഡിയോയിൽ ഒരു നോൺ എക്സ്ക്ലൂസീവ് ഡീലിലേക്ക് മാറുന്നതിന് മുമ്പ്.ദീർഘകാല CPE ജീവനക്കാരിയായ ലോറി മക്‌ഡൊണാൾഡും സ്റ്റുഡിയോയിൽ ഏരിയൽ പിക്‌ചേഴ്‌സ് ആരംഭിക്കാൻ പോയി, ആദ്യം രണ്ട് വർഷത്തെ കരാറിനായി, 1993-ൽ 20th സെഞ്ച്വറി ഫോക്‌സിലേക്ക് പോകുന്നതിന് മുമ്പ്, ആംബ്ലിൻ എന്റർടൈൻമെന്റ് അവരെ വിഴുങ്ങി.ആ വർഷം അവസാനം, ഒടുവിൽ DreamWorks സജ്ജീകരിച്ചു. 1998-ൽ കൊളംബിയ പിക്‌ചേഴ്‌സും ട്രൈസ്റ്റാർ പിക്‌ചേഴ്‌സും ലയിപ്പിച്ചുകൊണ്ട് കൊളംബിയ ട്രൈസ്റ്റാർ പിക്‌ചേഴ്‌സ് (കൊളംബിയ ട്രൈസ്റ്റാർ മോഷൻ പിക്‌ചർ ഗ്രൂപ്പ് എന്നും അറിയപ്പെടുന്നു) രൂപീകരിച്ചുകൊണ്ട് സോണി പിക്‌ചേഴ്‌സ് ക്ലാസിക്കുകൾ ആർട്ട് ഹൗസ് നിരക്കുകൾക്കായി സൃഷ്‌ടിക്കുന്നത് പോലുള്ള നിരവധി ചലച്ചിത്ര നിർമ്മാണ, വിതരണ യൂണിറ്റുകൾ സോണി സൃഷ്ടിച്ചു. കൊളംബിയയുടെ മുൻ ടെലിവിഷൻ ഡിവിഷൻ സ്‌ക്രീൻ ജെംസിനെ പുനരുജ്ജീവിപ്പിക്കുന്നു. 2005 ഏപ്രിൽ 8-ന് സോണിയുടെ നേതൃത്വത്തിലുള്ള ഒരു കൺസോർഷ്യം ഹോൾഡിംഗ് കമ്പനിയായ എംജിഎം ഹോൾഡിംഗ്സ് ഇൻക് വഴി 4.8 ബില്യൺ യുഎസ് ഡോളറിന്റെ ലിവറേജ് ബൈഔട്ടിൽ ഇതിഹാസ ഹോളിവുഡ് സ്റ്റുഡിയോ മെട്രോ-ഗോൾഡ്വിൻ-മേയർ ( എംജിഎം) ഏറ്റെടുത്തപ്പോൾ അതിന്റെ പ്രവർത്തനങ്ങൾ വിപുലീകരിച്ചു.
ഇത് ഫലത്തിൽ MGM സ്റ്റുഡിയോയുടെ പേര് MGM പ്രധാന സ്റ്റുഡിയോയുമായി വീണ്ടും ഒന്നിച്ചു, കുറച്ച് ആശയക്കുഴപ്പമുണ്ടാക്കിയെങ്കിലും, 1986 മെയ്-ന് മുമ്പുള്ള യഥാർത്ഥ MGM ലൈബ്രറിയുടെ ഭൂരിഭാഗവും Ted Turner - Kirk Kerkorian " Turner Entertainment Co " വഴി ടൈം വാർണറിൽ അവസാനിച്ചു. "ഇടപാടുകൾ. 1986 ഏപ്രിലിനു ശേഷമുള്ള MGM ലൈബ്രറിയിൽ ഓറിയോൺ പിക്‌ചേഴ്‌സ് കാറ്റലോഗ് പോലുള്ള വിവിധ മൂന്നാം കക്ഷി ലൈബ്രറികളുടെ ഏറ്റെടുക്കലുകൾ അടങ്ങിയിരിക്കുന്നു, ഇത് MGM-ന്റെ 2014 ലെ റോബോകോപ്പിന്റെ റീമേക്കിലേക്ക് നയിച്ചു.
2008 ജൂൺ 4-ന്, SPE-യുടെ പൂർണ്ണ ഉടമസ്ഥതയിലുള്ള ഗ്രൂപ്പ് 2JS പ്രൊഡക്ഷൻസ് BV ഡച്ച് പ്രൊഡക്ഷൻ കമ്പനിയായ 2waytraffic NV ഏറ്റെടുത്തു, ഹൂ വാണ്ട്സ് ടു ബി എ മില്യണയർ? , ഒറിജിനൽ പ്രൊഡക്ഷൻ കമ്പനിയായ സെലാഡോറിൽ നിന്നും യു ആർ വാട്ട് യു ഈറ്റ് 114.3 മില്യൺ പൗണ്ടിന് (യുഎസ് ഡോളറിൽ $223.2 മില്യൺ) ഏറ്റെടുത്തു. 2011-ൽ, സോണി പിക്‌ചേഴ്‌സ് കമ്പ്യൂട്ടർ ശൃംഖല ലംഘിക്കപ്പെടുകയും SonyPictures.com വെബ്‌സൈറ്റുമായി ബന്ധപ്പെട്ട ഏകദേശം ഒരു ദശലക്ഷം ഉപയോക്തൃ അക്കൗണ്ടുകൾ ചോർത്തപ്പെടുകയും ചെയ്തു.
2012 നവംബർ 18-ന് സോണി പിക്‌ചേഴ്‌സ് റിലീസുകളുടെ വിജയത്തോടെ 4 ബില്യൺ ഡോളർ കടന്നതായി പ്രഖ്യാപിച്ചു: സ്കൈഫാൾ, ദി അമേസിങ് സ്പൈഡർമാൻ , 21 ജമ്പ് സ്ട്രീറ്റ് , മെൻ ഇൻ ബ്ലാക്ക് 3 , ഹോട്ടൽ ട്രാൻസിൽവാനിയ , അധോലോകം: ഉണർവ് , പ്രതിജ്ഞ , റെസിഡന്റ് ഈവിൽ. : പ്രതികാരം. നവംബർ 21, 2013, SPE, സോണി എന്റർടൈൻമെന്റ് സിഇഒ മൈക്കൽ ലിന്റൺ, SPE അതിന്റെ 2014 ഫിലിം സ്ലേറ്റ് വെട്ടിക്കുറച്ച് സിനിമകളിൽ നിന്ന് ടെലിവിഷനിലേക്ക് ഊന്നൽ നൽകുമെന്ന് പ്രഖ്യാപിച്ചു. അതേ ദിവസം തന്നെ, കൂടുതൽ ഉണ്ടാകുമെന്നും പ്രഖ്യാപിച്ചു.സ്പൈഡർ-മാൻ തുടർച്ചകളും സ്പിൻ-ഓഫുകളും, എന്നിരുന്നാലും, 2015 ഫെബ്രുവരി 10-ന് സോണി പിക്‌ചേഴ്‌സ് ഒടുവിൽ ഡിസ്നിയുടെ മാർവൽ സ്റ്റുഡിയോയുമായി കരാർ ഒപ്പിട്ടു, ക്യാപ്റ്റൻ അമേരിക്ക: സിവിൽ എന്നതിൽ തുടങ്ങി മാർവൽ സിനിമാറ്റിക് യൂണിവേഴ്‌സിൽ സ്പൈഡർ-മാനെ പ്രത്യക്ഷപ്പെടാൻ അനുവദിച്ചു. 2017 ജൂലൈ 7-ന് പുറത്തിറങ്ങിയ Spider-Man: Homecoming- ൽ പ്രത്യക്ഷപ്പെടുന്നതിന് മുമ്പ് യുദ്ധം. സ്‌പൈഡർ-മാൻ പ്രധാന കഥാപാത്രമായ ( ഹോംകമിംഗ് പോലുള്ളവ) ഏത് MCU സിനിമയിലും വിതരണം ചെയ്യാനും സർഗ്ഗാത്മക നിയന്ത്രണം നേടാനും ഈ കരാർ സോണിയെ അനുവദിച്ചു. അതിന്റെ തുടർച്ച സ്പൈഡർമാൻ: ഫാർ ഫ്രം ഹോം), സ്പൈഡർ മാൻ പ്രധാന കഥാപാത്രമാകാതെ പ്രത്യക്ഷപ്പെടുന്ന MCU സിനിമകൾ ഡിസ്നി വിതരണം ചെയ്യും.